cyanic-selkie/wikianc huggingface dataset:
മാവിസ് അദ്ജെയ്
കരിയർ
അവരുടെ ക്രെഡിറ്റിൽ 25-ലധികം സിനിമകൾ, അവരുടെ ചലച്ചിത്ര വേഷങ്ങളിൽ ആംസ്റ്റർഡാം ഡയറി, ലവ് & പൊളിറ്റിക്സ്, ചർച്ച് മണി, ഒബാ പാ, സലാം തുടങ്ങി നിരവധി ചിത്രങ്ങളിലെ ശ്രദ്ധേയമായ പ്രകടനങ്ങൾ ഉൾപ്പെടുന്നു. ഘാനയിലെ നിരവധി സോപ്പ് പരമ്പരകളിലും അവർ അഭിനയിച്ചു.
സ്വകാര്യ ജീവിതം
മക്കളോടൊപ്പം നെതർലാൻഡിലാണ് അഡ്ജെ താമസിക്കുന്നത്: രണ്ട് പെൺമക്കൾ, ടൈറ, കെയ്‌ല, കീറൻ അവരുടെ മകനാണ്.
അവലംബം
വർഗ്ഗം:ഘാനയിൻ ചലച്ചിത്രനടിമാർ
പന്തുപാമ്പ്
മലമ്പാമ്പ് ഇനത്തിൽപ്പെട്ട ഒരു വിഷമില്ലാത്ത പാമ്പാണ് പന്തുപാമ്പ് (Ball python).
അവലംബം
വർഗ്ഗം:വിഷമില്ലാത്ത പാമ്പുകൾ
ദി ലാസ്റ്റ് നൈറ്റ്
2017-ൽ പുറത്തിറങ്ങിയ ദിമിത്രി ദിയ സംവിധാനം ചെയ്ത ഒരു റഷ്യൻ ഫാന്റസി കോമഡി ചിത്രമാണ് ദി ലാസ്റ്റ് വാരിയർ എന്നും അറിയപ്പെടുന്ന ദി ലാസ്റ്റ് നൈറ്റ് (റഷ്യൻ: Последний богатырь, romanized: Poslyedniy bogatyr', lit. 'The Last Bogatyr') .പരമ്പരാഗത റഷ്യൻ യക്ഷിക്കഥകളിലെ (മറ്റ് സ്ലാവിക് രാജ്യങ്ങളിലെ യക്ഷിക്കഥകളിലെയും) വില്ലൻമാരായ ബാബ യാഗയെയും കോഷെയും ചുറ്റിപ്പറ്റിയാണ് കഥ വികസിക്കുന്നത്. റഷ്യൻ ചലച്ചിത്ര കമ്പനികളായ യെല്ലോ, ബ്ലാക്ക് ആൻഡ് വൈറ്റ് കിനോസ്ലോവോ എന്നിവയ്‌ക്കൊപ്പം അമേരിക്കൻ ചലച്ചിത്ര കമ്പനികളായ ദി വാൾട്ട് ഡിസ്‌നി കമ്പനി സിഐഎസ് ആണ് ചിത്രം നിർമ്മിച്ചത്. വിക്ടർ ഖോറിൻയാക്, മില ശിവത്സ്കായ, എലീന യാക്കോവ്ലേവ, എകറ്റെറിന വിൽകോവ, കോൺസ്റ്റാന്റിൻ ലാവ്റോനെങ്കോ, യെവ്ജെനി ഡ്യാറ്റ്ലോവ് എന്നിവരാണ് ചിത്രത്തിലെ അഭിനേതാക്കൾ.
External links
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
പുതുക്കാട് തീവണ്ടിനിലയം
പുതുക്കാട് റെയിൽവേ സ്റ്റേഷൻ (സ്റ്റേഷൻ കോഡ്: PUK) തൃശ്ശൂർ ജില്ലയിലെ ഷൊറണൂർ-കൊച്ചിൻ ഹാർബർ സെക്ഷനിൽ ഒല്ലൂർ റയിൽവേ സ്റ്റേഷനും നെല്ലായി റെയിൽവേ സ്റ്റേഷനും ഇടയിലാണ്. ഇന്ത്യൻ റെയിൽവേയുടെ ചെന്നൈ ആസ്ഥാനമായ ദക്ഷിണറെയിൽവേയാണ് പുതുക്കാട് റെയിൽവേ സ്റ്റേഷൻ പ്രവർത്തിക്കുന്നത്. എല്ലാ പാസഞ്ചർ ട്രെയിനുകളും ചില എക്സ്പ്രസ് ട്രെയിനുകളും ഉൾപ്പെടുന്നു 20 ട്രെയിനുകൾ ഇവിടെ നിർത്തുന്നു.
അവലംബം
വർഗ്ഗം:തൃശ്ശൂർ_ജില്ലയിലെ_തീവണ്ടി_നിലയങ്ങൾ
ഓർഡർ ഓഫ് ദി പീപ്പിൾസ് ഹീറോ
യുഗോസ്ലാവിയയിലെ ധീരതയ്ക്കുള്ള രണ്ടാമത്തെ വലിയ സൈനിക പുരസ്കാരമായിരുന്നു ഓർഡർ ഓഫ് ദി പീപ്പിൾസ് ഹീറോ.
റോസ 'എലീന'
1983-ൽ ഡിക്സൺ റോസെസ് പരിചയപ്പെടുത്തിയ നേരിയ മഞ്ഞ നിറമുള്ള ഹൈബ്രിഡ് ടീ റോസാണ് റോസ 'എലീന' (Synonyms DICjana 'and' Peaudouce '). വൈറ്റ് ഫ്ലോറിബുണ്ട 'നാന മൗസ്കൗറി (ഡിക്സൺ, 1975), ആപ്രിക്കോട്ട് ഹൈബ്രിഡ് ടീ 'ലോലിറ്റ' (കോർഡെസ്, 1972) എന്നിവയിൽ നിന്ന് ഈ ഇനം വികസിപ്പിച്ചെടുത്തു.
വിവരണം
ശരാശരി 15 സെന്റിമീറ്റർ (6 ") വ്യാസം ഉള്ള 17 മുതൽ 35 വരെ ദളങ്ങൾ അടങ്ങിയ സുഗന്ധമുള്ള പൂക്കൾ കാലാവസ്ഥയെ ആശ്രയിച്ച് നാരങ്ങ നിറം മുതൽ ഐവറി നിറം വരെ കാണപ്പെടുന്നു. കൂർത്ത, അണ്ഡാകാര മുകുളങ്ങൾ മനോഹരമായ വലിയപൂക്കളായി വിടരുന്നു. നീളമുള്ള ഉറച്ച കാണ്ഡത്തിൽ ഇവ ഒറ്റപുഷ്പം വീതം വളരെ വൈകി പ്രത്യക്ഷപ്പെടുമെങ്കിലും പിന്നീട് സീസണിലുടനീളം തുടർച്ചയായി കാണപ്പെടുന്നു.
അഷറഫ് കാളത്തോട്
കേരള സംഗീത നാടക അക്കാദമിയുടെ പ്രഥമ ഗൾഫ് പ്രവാസി കലാശ്രീ പുരസ്കാരത്തിന് അർഹനായ നാടകപ്രവർത്തകനും കവിയുമാണ് അഷറഫ് കാളത്തോട്.
സമരിന്ദ
സമരിന്ദ ഇന്തോനേഷ്യയുടെ ബോർണിയോ ദ്വീപിലെ പൂർവ്വ കലിമന്താൻ പ്രവിശ്യയുടെ തലസ്ഥാനമാണ്. മഹകാം നദിയുടെ തീരത്താണ് ഈ പട്ടണം സ്ഥിതി ചെയ്യുന്നത്. ഇത് ബോർണിയോ ദ്വീപിലെ ഏറ്റവും ജനസംഖ്യയുള്ള നഗരമാണ്. 2010ലെ സെൻസസ് പ്രകരം 842,691 ആണിവിടത്തെ ജനസംഖ്യ.
ചരിത്രം
ഡച്ച് ഈസ്റ്റിന്ത്യ കമ്പനി മകസ്സാർ ആക്രമിച്ചു. ഇവിടത്തെ ഗോവാ രാജാവ് സുൽതാൻ ഹസ്സനുദിൻ തോൽക്കുകയും ഡച്ചുകാരുമായി ഒരു ഉടമ്പടിയുണ്ടാക്കുകയും ചെയ്തു. ഈ യുദ്ധം ഗോവാ യുദ്ധം എന്നറിയപ്പെട്ടു. ഈ ഉടമ്പടിയെ ബോൺഗാജ ഉടമ്പടി എന്നു വിളിച്ചു. 1667 നവംബർ 19നാണ് ഉടമ്പടി നിലവിൽ വന്നത്.
പക്ഷേ ബുഗിസ് എന്ന ഒരു വിഭാഗം വിമതർ ഡച്ചു കാരുമായി ഒളിയുദ്ധം തുടർന്നു. കിഴക്കൻ കലിമന്താനിലെയ്ക്ക് അവർ തങ്ങളുടെ കേന്ദർമ് മാറ്റി. അവിടത്തെ കുടൈ സുൽതാൻ ഇവരെ സ്വീകരിക്കുകയും കറാങ്ങ് മുമുസ് നദിയ്ക്ക് ചുറ്റും താമസിക്കുകയും ചെയ്തു. ഇപ്പോൾ ഈ പ്രദേശം കമ്പുങ് സെലിലി എന്നാണ് അറിയപ്പെടുന്നത്. സുൽതാനെ ആ പ്രദേശം സംരക്ഷിക്കാൻ അവർ സഹായം വഗ്ദാനം ചെയ്തു. 1668 ജനുവരി 21 ആണ് ആദ്യ ബുഹിസ് സംഘം ഇവിടെയെത്തിയത്. ഈ ദിവസമാണ് ഈ പട്ടണത്തിന്റെ വാർഷികമായി കൊണ്ടാടപ്പെടുന്നത്.
ഭരണം
6 ജില്ലകളായി (kecamatan) തിരിച്ചിരിക്കുന്നു. 2010ലെ സെൻസസ് അനുസരിച്ച് താഴെപ്പറയുന്ന പ്രകാരമാണ് ജനസംഖ്യ:
തീവയറൻ നീർചൊറിയൻ
പശ്ചിമഘട്ടതദ്ദേശവാസിയായ ഒരു തവളയാണ് തീവയറൻ നീർചൊറിയൻ അഥവാ '''Malabar Torrent Toad (Black Torrent Toad, Ornate Toad). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്.
ബ്രഹ്മഗിരി മലനിരകൾ, കൂർഗ്, കുതിരമുഖ് ദേശീയോദ്യാനം, മധുവനം എസ്റ്റേസ്റ്റ്, ദേവനം, ഗൂഡല്ലൂർ എന്നിവിടങ്ങളിൽ നിന്നും ഇതിനെ കണ്ടെത്തിയിട്ടുണ്ട്.
S&P 500 ഇൻഡക്സ്
നൈസ് (NYSE), നാസ്ഡക്യു (NASDAQ) എന്നീ സ്റ്റോക്ക് എക്സ്ചേഞ്ചുകളിൽ ലിസ്റ്റ് ചെയ്തിട്ടുള്ള  മാർക്കറ്റ് ക്യാപിറ്റലൈസേഷൻ ഏറ്റവും കൂടുതലുള്ള 500 ഓഹരികളെ അടിസ്ഥാനപ്പെടുത്തിയിട്ടുള്ള ഒരു അമേരിക്കൻ സ്റ്റോക്ക് മാർക്കറ്റ് ഇൻഡക്സ് ആണ് S&P 500 ഇൻഡക്സ് അഥവാ സ്റ്റാൻഡേർഡ് & പൂവേഴ്സ് 500. S&Pഡൗ ജോൺസ് ഇൻഡെക്സുകൾ ആണ് S&P 500 ഇൻഡക്സിലെ ഓഹരികളെയും അവയുടെ വേയ്റ്റേജുകളെയും തീരുമാനിയ്ക്കുന്നത്. കൂടുതൽ വൈവിധ്യമാർന്ന ഓഹരികൾ അടങ്ങിയതിനാലും അവയുടെ വെയ്റ്റേജുകൾ കണക്കാക്കുന്ന രീതി വ്യത്യസ്തമായതിനാലും മറ്റു അമേരിക്കൻ സ്റ്റോക്ക് ഇൻഡക്സുകളായ ഡൗ ജോൺസ് ഇൻഡസ്ട്രിയൽ ആവറേജ് അല്ലെങ്കിൽ  നാസ്ഡക്യു കോംപോസിറ്റ് ഇൻഡക്സ് തുടങ്ങിയവയുമായി ഇത് വളരെ വ്യത്യാസപ്പെട്ടിരിയ്ക്കുന്നു. പൊതുവേ കൂടുതൽ ആളുകൾ പിന്തുടരുന്ന ഒരു ഇൻഡക്സ് ആണിത്. പലരും ഇതിനെ അമേരിക്കൻ സമ്പദ് വ്യവസ്ഥയുടെ ആണിക്കല്ലായ അമേരിക്കൻ ഓഹരിവിപണിയുടെ ഏറ്റവും മികച്ച സൂചകമായി പരിഗണിയ്ക്കുന്നു. നാഷണൽ ബ്യൂറോ ഓഫ് ഇക്കണോമിക് റിസേർച്ച് കോമൺ സറ്റോക്കിനെ ബിസിനസ് സൈക്കിളിലെ ലീഡിംഗ് ഇൻഡികേറ്ററായി തരംതിരിച്ചിരിക്കുന്നു. അയൺ മൗണ്ടൻ (കമ്പനി) S&P 500 ഇൻഡക്സിന്റെ ഒരു ഭാഗമാണ്. S&P ഗ്ലോബൽ എന്ന കമ്പനിയുടെ ഉടമസ്ഥതയിലുള്ള ഒരു സംയുക്തസംരംഭമായ S&P ഡൗ ജോൺസ് ഇൻഡിസെസ് ആണ് ഈ ഇൻഡക്സ് വികസിപ്പിച്ചതും ഇപ്പോൾ പരിപാലിച്ചുകൊണ്ടിരിയ്ക്കുന്നതും. ഇത് കൂടാതെ ഡൗ ജോൺസ് ഇൻഡസ്ട്രിയൽ ആവറേജ്, എസ് ആന്റ് പി മിഡ്കാപ് 400, എസ് ആന്റ് പി സ്മാൾക്യാപ്പ് 600, എസ് ആന്റ് പി കമ്പോസിറ്റ് 1500 തുടങ്ങിയ നിരവധി സ്റ്റോക്ക് മാർക്കറ്റ് ഇൻഡക്സുകളും എസ് ആന്റ് പി ഡൗ ജോൺസ് ഇൻഡൈസെസ് പ്രസിദ്ധീകരിക്കുന്നു. S&P ഡൗ ജോൺസ് ഇൻഡീസസിന്റെ മാനേജിങ് ഡയറക്ടർ ആയ ഡേവിഡ് എം. ബ്ലിറ്റ്സറിന് ആണ് ഈ ഇൻഡക്സിൽ ഉൾക്കൊള്ളുന്ന ഓഹരികളെ തെരഞ്ഞെടുക്കാനുള്ള ഉത്തരവാദിത്തം. എസ് ആന്റ് പി 500 എന്നത് ഒരു ക്യാപ്പിറ്റലൈസേഷൻ വെയ്റ്റഡ് ഇൻഡക്സ് ആണ്. മാർക്കറ്റ് അല്ലെങ്കിൽ വെബ്സൈറ്റ് മാറുന്നതിനനുസരിച്ച് ഇതിന്റെ ടിക്കർ ചിഹ്നങ്ങൾ വ്യത്യാസപ്പെട്ടിരിയ്ക്കുന്നു: GSPC, INX,, $ SPX.
ചരിത്രം
എസ് ആന്റ് പി 500 നെ "കമ്പോസിറ്റ് ഇൻഡക്സ്" എന്നാണ് ആദ്യമായി വിളിച്ചത്. 1923-ൽ ആദ്യ സ്റ്റോക്ക് ഇൻഡക്സ് അവതരിപ്പിച്ചപ്പോൾ മുതൽ ചെറിയ സ്റ്റോക്കുകൾ ട്രാക്ക് ചെയ്തു തുടങ്ങി.
പുറത്തേയ്ക്കുള്ള കണ്ണികൾ
വർഗ്ഗം:അമേരിക്കൻ ഓഹരി വിപണി സൂചികകൾ
പടിഞ്ഞാറൻ കോക്കസസ്
പടിഞ്ഞാറൻ കോക്കസസ്എന്നത് തെക്കൻ റഷ്യയിലെ കോക്കസസിന്റെ പടിഞ്ഞാറുള്ള പ്രദേശമാണ്. ഇത് കരിംകടൽ മുതൽ എൽബ്രസ് പർവ്വതം വരെ വ്യാപിച്ചിരിക്കുന്നു.
ലോക പൈതൃക സ്ഥലം
പടിഞ്ഞാറൻ കോക്കസസ്സിൽ കോക്കസസ് പർവ്വതങ്ങളുടെ ഏറ്റവും പടിഞ്ഞാറുള്ള അറ്റം ഉൾക്കൊള്ളുന്നു. യുനസ്ക്കോയിലെ വിദഗ്ദ്ധർ പറഞ്ഞതനുസരിച്ച്, യൂറോപ്പിലേതന്നെ മനുഷ്യന്റെ ഇടപെടൽ ഏൽക്കാത്ത ഏക പർവ്വതപ്രദേശമാണ് ഇത്. ഇതിലെ ആവാസവ്യവസ്ഥകൾ താഴ്ന്നപ്രദേശം മുതൽ ഗ്ലേസിയറുകൾ വരെയുള്ള വൈവിധ്യം ഈ ചെറിയ സ്ഥലത്ത് കാണിക്കുന്നു. സോച്ചിയിലെ റഷ്യൻ റിസോർട്ടിൽ നിന്ന് ഇത് 50 കിലോമീറ്റർ അകലെയാണ്.
ബയോസ്ഫിയർ റിസർവ്വ്
പടിഞ്ഞാറൻ കോക്കസസ്സിൽ Caucasian State Nature Biosphere Reserve (Russian Кавказский государственный природный биосферный заповедник ) ഉൾപ്പെട്ടിരിക്കുന്നു. യൂറോപ്പിലെ ഏറ്റവും ഉയരം കൂടിയ മരങ്ങളായ 85 മീറ്റർ ഉയരമുള്ള  Nordmann Fir (Abies nordmanniana) ന്റെ സ്പെസിമനുകളെയും English Yew (Taxus baccata), European Box (Buxus sempervirens) എന്നിവയുള്ള വനത്തേയും സംരക്ഷിക്കാനാണ് 1924ൽ  Krasnodar Krai, Adygea, Karachay–Cherkessia എന്നിവടങ്ങളിൽ സോവിയറ്റ് ഗവണ്മെന്റ് ഈ നാച്യറൽ റിസർവ്വ് സ്ഥാപിച്ചത്.
കൂടുതൽ വായനയ്ക്ക്
+ വർഗ്ഗം:Mountain ranges of Russia വർഗ്ഗം:Landforms of Krasnodar Krai വർഗ്ഗം:Sochi വർഗ്ഗം:Landforms of the Caucasus വർഗ്ഗം:Forests of Russia വർഗ്ഗം:Biosphere reserves of Russia വർഗ്ഗം:World Heritage Sites in Russia വർഗ്ഗം:Southern Russia
ട്രയംഫ് റോക്കറ്റ് III
ട്രയംഫ് മോട്ടോർസൈക്കിൾ ലിമിറ്റഡ് കമ്പനി നിർമ്മിക്കുന്ന മൂന്ന് സിലിണ്ടർ എൻജിൻ മോട്ടോർ സൈക്കിൾ ആണ് ട്രയംഫ് റോക്കറ്റ് III. 2294 സി.സിയാണ് ശക്തിയുള്ള ഇതിന്റെ എഞ്ചിൻ ഈ വിഭാഗത്തിലെ മോട്ടോർ സൈക്കിളിൽ ഏറ്റവും ഉയർന്ന സി.സിയാണ്.
പുറത്തേക്കുള്ള കണ്ണികൾ
വർഗ്ഗം:മോട്ടോർ സൈക്കിളുകൾ
മാലിഗാവിള ബുദ്ധപ്രതിമ
ശ്രീ ലങ്കയിലെ മാലിഗാവിള എന്ന സ്ഥലത്തുള്ള ശ്രീ ബുദ്ധന്റെ പ്രതിമയാണ് മാലിഗാവിള ബുദ്ധപ്രതിമ എന്നറിയപ്പെടുന്നത്. ശ്രീ ബുദ്ധന്റെ നിൽക്കുന്ന രൂപമാണ് ഈ പ്രതിമയിൽ ചിത്രീകരിച്ചിരിക്കുന്നത്. ഏഴാം നൂറ്റാണ്ടിൽ ഒരു വലിയ ചുണ്ണാമ്പുകല്ലിൽ നിന്നാണ് ഈ പ്രതിമ കൊത്തിയെടുത്തത്. അഗ്ഗബോധി എന്ന ഒരു രാജകു‌മാരനാണ് ഈ പ്രതിമ പണികഴിപ്പിച്ചത്. ശ്രീ ലങ്കയിലെ ഒറ്റയ്ക്ക് നിൽക്കുന്ന ഏ‌റ്റവും വലിയ ബുദ്ധപ്രതിമയാണിത്. 1951-ൽ ഈ പ്രതിമ കണ്ടെത്തുന്ന സമയത്ത് ഇത് പല കഷണങ്ങളായി പൊട്ടിപ്പോയിരുന്നു. 1980-ൽ ഈ പ്രതിമ പുനർനിർമ്മിക്കപ്പെട്ടു. അന്ന് പ്രസിഡന്റായിരുന്ന രണസിംഗെ പ്രേമദാസയുടെ നിർദ്ദേശാനുസരണമായിരുന്നു പുനർനിർമ്മാണം നടത്തിയത്.
കാഴ്ച
ശ്രീ ലങ്കയിലെ ഉവ പ്രവിശ്യയിലെ മൊണെറാഗല ജില്ലയിലെ മലിഗാവിള എന്ന ഗ്രാമത്തിന് അടുത്താണ് ഈ പ്രതിമ സ്ഥിതി ചെയ്യുന്നത്. ഒരു വലിയ ഒറ്റ ചുണ്ണാമ്പുകല്ലിൽ നിന്നാണ് ഈ പ്രതിമ കൊത്തിയെടുത്തിട്ടുള്ളത്. പുരാതന കാലത്തെ ശ്രീ ലങ്കയിലെ ഒറ്റയ്ക്ക് നിൽക്കുന്ന ഏറ്റവും ഉയരമുള്ള പ്രതിമയാണ് ഇത്. 37 അടി 10 ഇഞ്ച് ഉയരമാണ് ശിൽപ്പത്തിനുള്ളത്. അവുകന, ബുദുരുവാഗല എന്നിവിടങ്ങളിലെ പ്രതിമകൾക്കൊപ്പം മലിഗാവില പ്രതിമയും പുരാതന ശ്രീ ലങ്കയിലെ നിൽക്കുന്ന ശ്രീ ബുദ്ധന്റെ പ്രതിമകളിൽ ഏറ്റവും മികച്ച ഒന്നായാണ് കണക്കാക്കപ്പെടുന്നത്. അവുകന പ്രതിമയോട് മാലിഗാവില പ്രതിമയ്ക്ക് നല്ല സാദൃശ്യമുണ്ട്. രണ്ട് പ്രതിമകളിലും അശീഷ മുദ്രയാണ് ചിത്രീകരി‌ച്ചിരിക്കുന്നത് എന്നത് സാമ്യങ്ങളിൽ ഒന്നാണ്. അശീഷ മുദ്ര അഭയ മുദ്രയുടെ മറ്റൊരു രൂപമാണ്. നിൽക്കുന്ന ബുദ്ധരൂപം ഇടത് കൈകൊണ്ട് തന്റെ അംഗവസ്ത്രത്തിൽ പിടിച്ചിരിക്കുകയാണ്. വലതുകൈ തോൾ വരെ ഉയർ‌ത്തിയാണ് അശീഷ മുദ്രയിൽ അനുഗ്രഹം നൽകുന്നത്.
ഈ പ്രദേശത്തെ അവശിഷ്ടങ്ങളിൽ നിന്ന് ഈ പ്രതിമയ്ക്ക് ചുറ്റും ഒരു ചിത്രശാല പണികഴിപ്പിച്ചിരുന്നതായി സൂചനയുണ്ട്. 80 അടി നീളവും വീതിയുമുള്ളതായിരുന്നുവത്രേ ഈ ചിത്രശാല. ഇതിന്റെ ഭിത്തികൾക്ക് 4 അടി കട്ടിയുണ്ടായിരുന്നു. ഉയരം 65 അടി ഉണ്ടായിരുന്നിരിക്കണം.
ചരിത്രവും പുനർ നിർമ്മാണവും
ചുളവംശ എന്ന പുരാതന ഗ്രന്ഥത്തിൽ ഈ ശില്പത്തെപ്പതി പ്രതിപാദിക്കുന്നുണ്ട്. ഏഴാം നൂറ്റാണ്ടിലാണത്രേ ഈ പ്രതിമ പണികഴിപ്പിച്ചത്. രുഹുണ എന്ന സ്ഥലത്തെ അഗ്ഗബോധി എന്ന രാജകുമാരനായിരുന്നു നിർമ്മാണ‌ത്തിന് പിന്നിൽ. ഇദ്ദേഹം പദ്മ വിഹാര എന്ന പേരിൽ ഒരു വലിയ ബുദ്ധ ക്ഷേത്രം പണികഴിപ്പിച്ചു എന്നാണ് ചുളവംശത്തിൽ സൂചിപ്പിക്കുന്നത്. അവിടെത്തന്നെ ഇദ്ദേഹം ഒരു വലിയ ബുദ്ധപ്രതിമയും പണികഴിപ്പിച്ചുവത്രേ.
ഈ പ്രതിമ പിന്നീട് വിസ്മൃതിയിൽ ആണ്ടു പോവുകയാണുണ്ടായത്. രണ്ടാമതും മാലിഗാവിള ബുദ്ധപ്രതിമ കണ്ടെത്തുന്നത് 1951 -ലാണ്. പീഡത്തിൽ നിന്ന് വീണ് ചിതറിയ നിലയിലായിരുന്നു പ്രതിമയുടെ അന്നത്തെ സ്ഥിതി. പ്രതിമ രണ്ടാമതും കണ്ടെത്തുന്നതിന് മുൻപ് നിധി വേട്ടക്കാർ 1948 -നടുത്ത് പ്രതിമയിൽ കേടുപാടുകൾ വരുത്തിയതായി സൂചനകളുണ്ട്. 1974 -ലാണ് ആദ്യമായി ഈ പ്രതിമ രണ്ടാമതും ഉയർ‌ത്തി സ്ഥാപിക്കാനുള്ള ശ്രമം നടന്നത്. ഈ ശ്രമം പരാജയത്തിലാണ് അവസാനിച്ചത്. 1991 -ൽ രണ്ടാമതും ഈ പ്രതിമയെ പുനർ നിർമ്മിക്കാനുള്ള ശ്രമം നടന്നു. രണ്ടാമത്തെ ശ്രമം നടന്നത് അന്നത്തെ പ്രസിഡന്റായിരുന്ന രണസിംഗെ പ്രേമദാസയുടെ നിർദ്ദേശാനുസരണമായിരുന്നു. പ്രതിമയുടെ പൊട്ടിപ്പോയ പല ഭാഗങ്ങളും കേടുപാട് പറ്റിയ നിലയിലായിർന്നു. വലത് കൈ, മുഖം, കാലുകൾ എന്നിവയ്ക്ക് തകരാറുകളുണ്ടായിരുന്നു. ഈ ഭാഗങ്ങളുടെയെല്ലാം അറ്റകുറ്റപ്പണികൾ നടത്തിയ ശേഷമാണ് പ്രതിമ രണ്ടാമതും നിർമിച്ച് സ്ഥാപിക്കപ്പെട്ടത്. പ്രസിഡന്റ് രണസിംഗെ പ്രേമദാസയുടെ മേൽനോട്ടത്തിൽ നടന്ന ഒരു പ്രധാന പ്രവൃത്തിയായാണ് ഇത് കണക്കാക്കപ്പെടുന്നത്. മലിഗാവിള ബുദ്ധപ്രതിമ കാണാനായി എല്ലാ വർഷവും ധാരാളം തീർഥാടകർ എത്താറുണ്ട്.
ഗ്രന്ഥസൂചിക
von Schroeder, Ulrich. (1990). Buddhist Sculptures of Sri Lanka. (752 p.; 1620 illustrations). Hong Kong: Visual Dharma Publications, Ltd. ISBN 962-7049-05-0
പുറത്തേയ്ക്കുള്ള കണ്ണികൾ
വർഗ്ഗം:ബുദ്ധപ്രതിമകൾ
ഐച്ചി നെഗീഷി
അവലംബം
വർഗ്ഗം:1935-ൽ ജനിച്ചവർ
വർഗ്ഗം:ജപ്പാനീസ് രസതന്ത്രജ്ഞർ വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
പൊള്ളുരോഗം
കുരുമുളകിനെ ബാധിക്കുന്ന ഒരു കുമിൾരോഗം. കോളിറ്റോ ട്രൈക്കം ഗ്ലിയോ സ്പോറിയോയിഡെസ് എന്നയിനം കുമിളാണ് ഇതിനുപിന്നിൽ.ഇലകളിൽ തവിട്ടുനിറത്തിലുള്ള ചെറിയ പൊട്ടുകൾ പ്രത്യക്ഷപ്പെടുന്നതാണ് പ്രധാന ലക്ഷണം.
ജെയിംസ് ബാറി
പത്തൊൻപതാം നൂറ്റാണ്ടിലെ പ്രസിദ്ധനായൊരു ബ്രിട്ടീഷ് സൈനികവൈദ്യനായിരുന്നു ജെയിംസ് മിറാന്ദ സ്റ്റ്യൂവർട്ട് ബാറി. പ്രായപൂർത്തിയെ തുടർന്നുള്ള ജീവിതം മുഴുവൻ ആൺവേഷത്തിൽ കഴിഞ്ഞ അവർ ജനിച്ചതും വളർത്തപ്പെട്ടതും മാർഗരറ്റ് ആൻ ബൾക്ക്ലി എന്ന പേരിൽ പെണ്ണായിട്ടായിരുന്നു എന്നു കരുതപ്പെടുന്നു.
അവലംബം
വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ വർഗ്ഗം:അപൂർണ്ണ ലേഖനങ്ങൾ വർഗ്ഗം:ജൂലൈ 25-ന് മരിച്ചവർ വർഗ്ഗം:1865-ൽ മരിച്ചവർ വർഗ്ഗം:ബ്രിട്ടീഷുകാർ വർഗ്ഗം:18-ആം നൂറ്റാണ്ടിൽ ജനിച്ചവർ
കീകൻ
ജനസംഖ്യ
2001 ലെ സെൻസസ് പ്രകാരം കീകനിലെ ആകെയുള്ള ജനസംഖ്യ 9540 ആണ്. അതിൽ 4565 പുരുഷന്മാരും 4975 സ്ത്രീകളും ആണ്.
ഗതാഗതം
കീകനിലെ റോഡ് മംഗലാപുരത്തേക്കുള്ള ദേശീയപാത 66 മായി ബന്ധപ്പെട്ട് കിടക്കുന്നു. മംഗലാപുരം - പാലക്കാട് ലൈനിൽ വരുന്ന കാഞ്ഞങ്ങാട് ആണ് സമീപത്തുള്ള റയിൽവേ സ്റ്റേഷൻ. മംഗലാപുരത്തും കോഴിക്കോടും വിമാനത്താവളങ്ങൾ ഉണ്ട്.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ബെവർലി അഫാഗ്ലോ
ഘാനയിലെ ഒരു നടിയും ടിവി അവതാരകയുമാണ് ബെവർലി അഫാഗ്ലോ ബാഹ് (ജനനം 28 മെയ് 1983).
സ്വകാര്യ ജീവിതം
ഘാനയിലെ വോൾട്ട മേഖലയിൽ നിന്നുള്ളയാളാണ് ബെവർലി. യൂജിൻ ക്വാഡ്‌വോ ബോഡു ബായെ വിവാഹം കഴിച്ച അവർക്ക് രണ്ട് പെൺമക്കളുണ്ട്.
കരിയർ
ഘാനയിലെ എഫ്‌സി ഇൻസ്റ്റിറ്റ്യൂട്ട് ഓഫ് ബ്യൂട്ടി തെറാപ്പിസ്റ്റിൽ ബ്യൂട്ടി തെറാപ്പിസ്റ്റായി പരിശീലനം നേടിയ ബെവർലി ഘാന ഇൻസ്റ്റിറ്റ്യൂട്ട് ഓഫ് ജേർണലിസത്തിലെ മുൻ വിദ്യാർത്ഥിനിയാണ്. അവിടെ ജേണലിസവും പബ്ലിക് റിലേഷൻസും പഠിച്ചു. അഭിനയം ഒഴികെ, അവർ തേമയിൽ ഗ്ലാമർ ബ്യൂട്ടി സലൂൺ നടത്തുന്നു.
അവലംബം
വർഗ്ഗം:1983-ൽ ജനിച്ചവർ വർഗ്ഗം:ഘാനയിൻ ചലച്ചിത്രനടിമാർ
എതീസ്‌റ്റ് അലയൻസ് ഇന്റർനാഷണൽ
എതീസ്‌റ്റ് അലയൻസ് ഇന്റർനാഷണൽ Atheist Alliance International (AAI) പൊതുജനങ്ങളെ എതീസത്തെപ്പറ്റിയും മതേതരത്വത്തെപ്പറ്റിയും ബോധവത്കരിക്കുവാൻ രൂപീകരിച്ച എതീസ്റ്റ് സംഘടനകളുടെ ഒരു ആഗോള സംഘടനയാണ്. 1991ലാണ് എതീസ്‌റ്റ് അലയൻസ് ഇന്റർനാഷണൽ സ്ഥാപിച്ചത്.
ചരിത്രം
എതീസ്‌റ്റ് അലയൻസ് ഇന്റർനാഷണൽ 1991ൽ എതീസ്‌റ്റ് അലയൻസ് എന്ന പേരിലാണ് ആദ്യമായി രൂപീകൃതമായത്. നാല് അമേരിക്കൻ ഗ്രൂപ്പുകൾ ചേർന്നാണിത് തുടങ്ങിയത്. തുടർന്ന് യു എസിലേയും മറ്റു സ്ഥലങ്ങളിലേയും സമാനസംഘടനകൾ ഒന്നിക്കുകയും അങ്ങനെ അന്താരാഷ്ട്രീയമായി എതീസ്‌റ്റ് അലയൻസ് ഇന്റർനാഷണൽ 2001ൽ രൂപംകൊള്ളുകയുംചെയ്തു. 2010 മുതൽ 2011 വരെ യു എസ് ഗ്രൂപ്പുകളും അന്താരാഷ്ട്ര സംഘടനയുമായി തരംതിരിക്കപ്പെട്ടു. അങ്ങനെ വ്യത്യസ്തമായ പ്രശ്നങ്ങളിൽ ആഗോള കാഴ്ചപ്പാട് സ്ഥാപിക്കുകയും ചെയ്തു. യു എസിലെ ഗ്രൂപ്പ് എതീസ്‌റ്റ് അലയൻസ് ഓഫ് അമേരിക്ക എന്ന പുതിയ പേരു സ്വീകരിച്ചു. അന്താരാഷ്ട്രീയ ഗ്രൂപ്പ് എതീസ്‌റ്റ് അലയൻസ് ഇന്റർനാഷണൽ എന്ന പേരു നിലനിർത്തി, പുതിയ നിയമാവലിയും പുതിയ രൂപഘടനയും സ്വീകരിച്ചു. 2011 ജൂൺ 3നു അയർലന്റിലെ ഡബ്ലിനിൽ നടന്ന ലോക എതീസ്റ്റ് സമ്മേളനത്തിൽവച്ച് പുതിയ പുനഃസംഘടിപ്പിച്ച എതീസ്‌റ്റ് അലയൻസ് ഇന്റർനാഷണൽ തുടങ്ങി.
2013ൽ എതീസ്‌റ്റ് അലയൻസ് ഇന്റർനാഷണലിനു ഐക്യരാഷ്ട്ര സഭ പ്രത്യേക നിരീക്ഷണപദവി നൽകി. ഈ പദവിയിൽ എതീസ്‌റ്റ് അലയൻസ് ഇന്റർനാഷണലിനു ചില ഗവൺമെന്റുകൾ വേട്ടയാടുന്ന എതീസ്റ്റുകളെ സഹായിക്കാനാകുന്നു.
സംഘടനാക്രമം
എതീസ്‌റ്റ് അലയൻസ് ഇന്റർനാഷണൽ ബോർഡിൽ 4 മുതൽ 13 വരെ ഡയറക്ടറുകൾ കാനും. ഇവരെ രണ്ടുവർഷത്തെ കാലാവധിക്കാണ് തിരഞ്ഞെടുക്കുന്നത്. ഒരു രാജ്യത്തിൽനിന്നും മൂന്നു ഡയറക്ടർമാരിൽക്കൂടുതൽ പാടില്ല. ഒരു ഡയറക്റ്റർക്ക് ഒരു അംഗത്തെ മാത്രമേ ഒരു സമയം നാമനിർദ്ദേശംചെയ്യാനാകൂ.
രാമമംഗലം നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ എറണാകുളം ജില്ലയിൽ നിലവിലിരുന്ന ഒരു നിയമസഭാ മണ്ഡലം ആണ് കോതകുളങ്ങര. പ്രമുഖ കോൺഗ്രസ് നേതാവ് ഇ.പി. പൗലോസ് ആയിരുന്നു സാമാജികൻ.
അവലംബം
വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
കോഴിപീഡിയ
കോഴിക്കോട് ജില്ലാകളക്ടറായ എൻ. പ്രശാന്ത് വിഭാവനം ചെയ്ത ഒരു സംരംഭമാണ് കോഴിപീഡിയ (Kozhipedia). കോഴിക്കോടിനെപ്പറ്റി അറിയേണ്ടതെല്ലാം ഉൾപ്പെടുത്തി ഉണ്ടാക്കുന്ന വിജ്ഞാനകോശസ്വഭാവമുള്ള ഒരു നവീനസംരംഭമാണ് കോഴിപീഡിയ. കോഴിക്കോടിനെപ്പറ്റി ജനങ്ങൾക്കറിയുന്നതും പുതിയ കാര്യങ്ങളും ഇതിൽ പങ്കുവെയ്ക്കാം. കോഴിക്കോടിനെപ്പറ്റി ജനങ്ങൾക്ക് അറിയാവുന്ന കാര്യങ്ങളും പുതുതായി കണ്ടുപിടിക്കുന്ന കാര്യങ്ങളും എല്ലാവരുമായി പങ്കു വെക്കാൻ ഒരു വേദി എന്നതാണ് കോഴിപീഡിയയുടെ അടിസ്ഥാന ആശയം. ആധുനിക സാങ്കേതിക വിദ്യയുടെ സഹായത്തോടെ ശേഖരിക്കുന്ന വിവരങ്ങൾ ക്രോഡീകരിക്കും. തുടർന്ന് വികസന പദ്ധതികളുടെ ആസൂത്രണം മുതൽ അവശ്യ വിവരങ്ങളുടെ പൊതുലഭ്യത, ടൂറിസം, പ്രകൃതി സംരക്ഷണം, അങ്ങനെ അങ്ങനെ പലതിലും കോഴിപീഡിയ വിവരങ്ങൾ ഉപയോഗപ്പെടുത്തുക എന്നതാണ് ജില്ലാ ഭരണകൂടം ഉദ്ദേശിക്കുന്നത്. വികസനപദ്ധതികളുടെ ആസൂത്രണം മുതൽ അവശ്യവിഭവങ്ങളുടെ പൊതുലഭ്യത, ടൂറിസം, പ്രകൃതിസംരക്ഷണം തുടങ്ങി എല്ലാവരും ശേഖരിക്കുന്ന വിവരങ്ങളെല്ലാം കൈമാറാനുള്ള ഒരു വേദിയായി ആണ് ഈ പദ്ധതി വിഭാവനം ചെയ്യപ്പെട്ടിട്ടുള്ളത്.
വലെൻസിയ
സ്പെയിനിന്റെ കിഴക്കൻ തീരത്ത് വലെൻസിയ, ഔദ്യോഗികമായി Valencia ( Valencian: [valensia] ) , സ്വയംഭരണാധികാരമുള്ള കമ്മ്യൂണിറ്റിയുടെ തലസ്ഥാനവും മാഡ്രിഡും ബാർസലോണയും കഴിഞ്ഞാൽ 800,000 നിവാസികളുള്ള സ്പെയിനിലെ മൂന്നാമത്തെ വലിയ നഗരവുമാണ്. തൊട്ടുസമീപത്തുള്ള മുനിസിപ്പാലിറ്റികൾ ഉൾപ്പെടുന്ന വിശാലമായ നഗര പ്രദേശത്ത് 1.6 ദശലക്ഷം ജനസംഖ്യയുണ്ട്. മെട്രോപൊളിറ്റൻ പ്രദേശം എങ്ങനെ അതിർത്തി നർണ്ണയിക്കുന്നു എന്നതിനെ ആശ്രയിച്ച് 1.7 മുതൽ 2.5 ദശലക്ഷം വരെ ജനസംഖ്യയുള്ള സ്പെയിനിലെ മൂന്നാമത്തെ വലിയ മെട്രോപൊളിറ്റൻ പ്രദേശമാണ് വലെൻസിയ. വലെൻസിയ തുറമുഖം യൂറോപ്പിലെ അഞ്ചാമത്തെ ഏറ്റവും തിരക്കേറിയ തുറമുഖപാതയും മെഡിറ്ററേനിയൻ കടലിന്റെ ഏറ്റവും തിരക്കേറിയ കണ്ടെയ്നർ തുറമുഖവുമാണ്. ഗ്ലോബലൈസേഷൻ ആൻഡ് വേൾഡ് സിറ്റീസ് റിസേർച്ച് നെറ്റ്വർക്ക് നഗരത്തിനെ ബീറ്റ-ആഗോള നഗരം എന്നു റാങ്ക് ചെയ്തിരിക്കുന്നു. കോസ്റ്റാ ഡെൽ അസഹാർ (ഓറഞ്ച് ബ്ലോസം തീരത്തിൽ) വ്യവസായ മേഖലയിൽ വാലൻസിയയെ സംയോജിപ്പിച്ചിരിക്കുന്നു.
ബാഹ്യ ലിങ്കുകൾ
വർഗ്ഗം:സ്പെയിനിലെ നഗരങ്ങൾ
വെണ്ടുവഴി
എറണാകുളം ജില്ലയിലെ കോതമംഗലം നഗരത്തിനടുത്തുള്ള ഒരു ചെറിയ ഗ്രാമമാണ് വെണ്ടുവഴി. കിഴക്ക് കറുകടം, പടിഞ്ഞാറ് ചെറുവട്ടൂർ, തെക്ക് മുളവൂർ, വടക്ക് ഇളംബ്ര എന്നീ സ്ഥലങ്ങൾക്കിടയിലാണ് ഇതിന്റെ സ്ഥാനം. നഗരസഭയുടെ പരിധിക്കുള്ളിൽ പെട്ടതാണെങ്കിലും വികസനത്തിന്റെയും ഗതാഗത സൗകര്യങ്ങളുടെയും കാര്യത്തിൽ ഈ പ്രദേശം വളരെ പിന്നോക്കമാണ്.
വടക്കേ വെണ്ടുവഴി എന്നും തെക്കേ വെണ്ടുവഴി എന്നും രണ്ട് വെണ്ടുവഴികളുണ്ട്.
പ്രധാന സ്ഥാപനങ്ങൾ
പി.ജെ. ആന്റണിമെമ്മോറിയൽ ലൈബ്രറി വടക്കേ വെണ്ടുവഴി
പെരിയാർ വാലി ഗ്രാമത്തിന്റെ നടുവിലൂടെ കടന്നു പോകുന്നു.
ആരാധനാലയങ്ങൾ
ഇലഞ്ഞിക്കൽ കാവ് ശ്രീ ഭുവനേശ്വരി ക്ഷേത്രം മുട്ടിറക്കൽ വഴിപാടിന് പ്രസിദ്ധമാണ്. ഇവിടെ വന്നു പ്രാർത്ഥിച്ചാൽ വിവാഹം പെട്ടെന്ന് നടക്കും എന്നാണ് സങ്കല്പം. കോതമംഗലം ചെറിയപള്ളിയുടെ കീഴിൽ പ്രവർത്തിക്കുന്ന സെന്റ് ജോർജ് ചാപ്പൽ വടക്കേ വെണ്ടുവഴിയിൽ സ്ഥിതി ചെയ്യുന്നു. ഏഴാം തറ ദുർഗ്ഗാ ദേവി ക്ഷേത്രം വടക്കേ വെണ്ടുവഴിയിൽ സ്ഥിതി ചെയ്യുന്നു.
ജനസംഖ്യാ
ഏകദേശം 4300 ഓളം ആളുകൾ താമസിക്കുന്ന ഇടമാണ് വെണ്ടുവഴി.
ഷിരിട്ടോക്കോ ദേശീയോദ്യാനം
ഷിരിട്ടോക്കോ ദേശീയോദ്യാനം  (知床国立公園? Shiretoko Kokuritsu Kōen), ജപ്പാനിലെ ഹോക്കിഡോ ദ്വീപിലെ വടക്കുകിഴക്കൻ മുനമ്പിലെ ഷിരിട്ടോക്കോ പെനിൻസുലയുടെ ഭൂരിഭാഗവും ഉൾക്കൊള്ളുന്ന ഒരു ദേശീയോദ്യനമാണ്. "ഷിരിട്ടോക്കോ" എന്ന വാക്ക് "sir etok" എന്ന ഐനു വാക്കിൽ നിന്നാണ് ഉരുത്തിരിഞ്ഞത്. ഇതിനർത്ഥം മുന്നോട്ടു തള്ളിനിൽക്കുന്ന ഭൂമി എന്നാണ്. ജപ്പാനിലെ ഏറ്റവും വിദൂരസ്ഥമായ പ്രദേശങ്ങളിലൊന്നാണിത്. പെനിൻസുലയുടെ ഭൂരിഭാഗവും കാൽനടയായോ ബോട്ടിലോ മാത്രമേ എത്തിച്ചേരാൻ സാധിക്കുകയുള്ളു. ജപ്പാനിൽ ഏറ്റവും വലിയ ബ്രൗൺ കരടി അംഗസംഖ്യയുള്ള ഈ പാർക്കിൽനിന്ന് കുനാശിരി ദ്വീപ് വീക്ഷിക്കുവാൻ സാധിക്കുന്നു. ഈ ദ്വീപിൻറെ ഉടമസ്ഥതയെച്ചൊല്ലി ജപ്പാനും റഷ്യ യും തമ്മിൽ തർക്കം നിലനിൽക്കുന്നുണ്ട്. ഈ ദേശീയോദ്യനാത്തിൽ കമൂയിവാക്ക ഫാൾസ് (カムイワッカの滝? Kamuiwakka-no-taki) എന്നറിയപ്പെടുന്ന ചൂടു നീരുറവകൾ കാണപ്പെടുന്നു. കമൂയിവാക്ക എന്നാൽ ഐനുവിൽ "ദൈവങ്ങളുടെ ജലം" എന്നാണർത്ഥം.
2005 ൽ യുനെസ്കോ ഈ പ്രദേശം ഒരു ലോക പൈതൃകസ്ഥലമായി പ്രഖ്യാപിച്ചു. റഷ്യയിലെ കുരിൽ ദ്വീപുകളുമായി ചേർന്ന് ഈ പ്രദേശം വികസിപ്പിച്ച് ഒരു ലോക പൈതൃക സമാധാന പാർക്ക് രൂപീകരിക്കുവാനും അവർ നിർദ്ദേശം നൽകി.
കസബ (2016-ലെ ചലച്ചിത്രം)
നിതിൻ രഞ്ജി പണിക്കർ രചനയും സംവിധാനവും നിർവ്വഹിച്ച് 2016-ൽ പുറത്തിറങ്ങിയ ഒരു മലയാള ചലച്ചിത്രമാണ് കസബ. മമ്മൂട്ടി നായകനായ ഈ ചിത്രത്തിൽ നേഹ സക്സേന, വരലക്ഷ്മി ശരത്കുമാർ, സമ്പത്ത് രാജ്, ജഗദീഷ് തുടങ്ങിയവരും അഭിനയിച്ചിട്ടുണ്ട്.
കഥ
പാലക്കാട് ജില്ലാ പോലീസ് സ്റ്റേഷനിലെ ഒരു ഇൻസ്പെക്ടറാണ് രാജൻ സക്കറിയ. ആരെയും ഭയമില്ലാതെ കൃത്യനിർവ്വഹണം നടത്തുക എന്നതാണ് അയാളുടെ ശൈലി. ഐ.ജി. ചന്ദ്രശേഖരനും അയാളുടെ മകൻ അർജ്ജുനും സക്കറിയയുടെ ആത്മാർത്ഥ സുഹൃത്തുക്കളാണ്. കേരള - കർണാടക അതിർത്തിയിലുള്ള കളിയൂർ എന്ന സ്ഥലത്തുവച്ച് അർജ്ജുനും അവന്റെ പ്രതിശ്രുത വധുവും ദുരൂഹ സാഹചര്യത്തിൽ കൊല്ലപ്പെടുന്നു. മാവോയിസ്റ്റ് ആക്രമണത്തെത്തുടർന്നാണ് ഇരുവരും കൊല്ലപ്പെട്ടതെന്നാണ് പോലിസ് പറയുന്നത്. എന്നാൽ ചന്ദ്രശേഖരനും സക്കറിയയും ഇതു വിശ്വസിക്കുന്നില്ല. സത്യാവസ്ഥ കണ്ടെത്തുവാൻ കളിയൂരിലേക്കു തന്നെ പോസ്റ്റുചെയ്യണമെന്ന് സക്കറിയ ചന്ദ്രശേഖരനോട് ആവശ്യപ്പെടുന്നു. അർജ്ജുന്റെയും പ്രതിശ്രുത വധുവിന്റെയും മരണത്തിനു പിന്നിലെ ദുരൂഹത നീക്കുന്നതിനും ഈ സംഭവത്തിന് ഇൻസ്പെക്ടർ രാഘവനുൾപ്പടെയുള്ള പോലീസുകാരുടെ മരണവുമായി എന്തെങ്കിലും ബന്ധമുണ്ടോയെന്നു കണ്ടെത്തുന്നതിനുമായി സക്കറിയ കളിയൂരിലെത്തുന്നു.
ആ ഗ്രാമത്തിലെ ഏറ്റവും പ്രശസ്തനും ധനികനുമാണ് പരമേശ്വരൻ നമ്പ്യാർ. മാന്യമല്ലാത്ത പല ബിസിനസുകളും അയാൾ നടത്തിവരുന്നു. അയാൾക്കു സ്വന്തമായി ഒരു വേശ്യാലയമുണ്ട്. കമല എന്ന സ്ത്രീക്കാണ് അതിന്റെ നടത്തിപ്പു ചുമതല. കമലയും പരമേശ്വരൻ നമ്പ്യാരും ചേർന്നാണ് സർക്കിൾ ഇൻസ്പെക്ടർ രാഘവനെ കൊന്നതെന്നു സക്കറിയ കണ്ടെത്തുന്നു. ഈ കൊലപാതകങ്ങൾക്കു സാക്ഷികളായ അർജ്ജുനും പ്രതിശ്രുത വധുവും നമ്പ്യാരുടെ ഗുണ്ടകളിൽ നിന്നു രക്ഷപെട്ട് ഒരു പോലീസ് വാനിൽ അഭയം തേടി. നമ്പ്യാരുടെ നിർദ്ദേശപ്രകാരം ചില ഗുണ്ടകൾ പോലീസ് വാനിനു നേരെ ബോംബ് പ്രയോഗിച്ചതോടെ അതിലുണ്ടായിരുന്ന എല്ലാവരും മരണമടഞ്ഞു. ഇക്കാര്യങ്ങളെല്ലാം കണ്ടെത്തുന്ന സക്കറിയ, നമ്പ്യാർക്കും കൂട്ടർക്കുമെതിരെ പേരാടുവാൻ തീരുമാനിക്കുന്നു.
നമ്പ്യാരുടെ വേശ്യാലയത്തിന്റെ നടത്തിപ്പു ചുമതലയുള്ള തങ്കച്ചൻ എന്നയാളുടെ മകളാണ് കമല എന്ന സത്യം അവൾ തിരിച്ചറിയുന്നു. എന്നാൽ അതിനുമുമ്പു തന്നെ തങ്കച്ചൻ കൊല്ലപ്പെട്ടിരുന്നു. തങ്കച്ചനെ കൊന്നത് നമ്പ്യാരാണെന്ന കാര്യം കമല മനസ്സിലാക്കുന്നു. അവൾ സക്കറിയയുടെ സഹായത്തോടെ നമ്പ്യാരെ കൊല്ലുന്നു. നമ്പ്യാരെ കൊല്ലാൻ സഹായിച്ചതിനു പ്രത്യുപകാരമായി സക്കറിയയ്ക്ക് ഒരു വിരുന്നൊരുക്കുവാൻ കമല തീരുമാനിക്കുന്നു. സക്കറിയയെ ക്ഷണിച്ചുവരുത്തി സൂത്രത്തിൽ അയാളെ കൊല്ലുകയും അതുവഴി എല്ലാ രഹസ്യങ്ങളും രഹസ്യമായി തന്നെ വയ്ക്കാമെന്നും കമല കണക്കുകൂട്ടുന്നു. പക്ഷെ കമലയുടെ പദ്ധതി വിജയിക്കുന്നില്ല. സി.ഐ. രാഘവനെയും നമ്പ്യാരെയും കൊലപ്പെടുത്തിയ കുറ്റത്തിന് കമലയെ വളരെ തന്ത്രപൂർവ്വം സക്കറിയ അറസ്റ്റു ചെയ്യുന്നു. അയാൾ അവിടുത്തെ വേശ്യാലയത്തിലുള്ള മുഴുവൻ ലൈംഗികത്തൊഴിലാളികളെയും മോചിപ്പിക്കുന്നുതോടെ ചിത്രം അവസാനിക്കുന്നു.
നിർമ്മാണം
മലയാളം തിരക്കഥാകൃത്ത് രഞ്ജി പണിക്കരുടെ മകൻ നിതിൻ രഞ്ജി പണിക്കർ ആദ്യമായി സംവിധാനം ചെയ്യുന്ന ചലച്ചിത്രത്തിൽ മമ്മൂട്ടി നായകനാകുമെന്നുള്ള വാർത്തകൾ 2016 ജനുവരിയിൽ തന്നെ പുറത്തുവന്നിരുന്നു. റായ് ലക്ഷ്മി ചിത്രത്തിലെ നായികയാകുമെന്ന് വാർത്തകളുണ്ടായിരുന്നുവെങ്കിലും വരലക്ഷ്മി ശരത്കുമാറിനാണ് നായികയാകുവാൻ അവസരം ലഭിച്ചത്.
2016 ഫെബ്രുവരിയിൽ ചിത്രീകരണം ആരംഭിച്ചു. കോഴിക്കോട്, പഴനി, കോളാർ സ്വർണ്ണ ഖനികൾ എന്നിവയായിരുന്നു പ്രധാന ഷൂട്ടിംഗ് ലൊക്കേഷനുകൾ. ഏപ്രിൽ മാസത്തോടെ ചിത്രീകരണം പൂർത്തിയായി.
റിലീസ്
2016 ജൂലൈയിൽ ഈദ് റിലീസായി ചിത്രം പ്രദർശനത്തിനെത്തി. ചിത്രത്തിന്റെ ടീസർ യൂട്യൂബിൽ പുറത്തിറങ്ങി 24 മണിക്കൂറിനുള്ളിൽ 5.1 ലക്ഷം പേർ കണ്ടുവെന്നാണ് കണക്കുകൾ സൂചിപ്പിക്കുന്നത്. നാലു ദിവസത്തിനുള്ളിൽ ഇതു പത്തുലക്ഷമായി മാറി.
വിവാദങ്ങൾ
2016 ജൂലൈ 19-ന് മമ്മൂട്ടി, സംവിധായകൻ നിതിൻ പണിക്കർ, നിർമ്മാതാവ് ആലിസ് ജോർജ്ജ് എന്നിവർക്കെതിരെ കേരള സംസ്ഥാന വനിതാ കമ്മീഷൻ നോട്ടീസ് അയച്ചു. ചിത്രത്തിലെ ചില സംഭാഷണങ്ങൾ സ്ത്രീത്വത്തെ അപമാനിക്കുന്ന തരത്തിലുള്ളവയാണെന്ന കാരണത്താലാണ് കമ്മീഷൻ നോട്ടീസയച്ചത്. ചിത്രത്തിന്റെ പ്രദർശനാനുമതി പുനഃപരിശോധിക്കണമെന്ന് ആവശ്യപ്പെട്ട് 'അമ്മ', മലയാളം സിനി ടെക്നീഷ്യൻസ് എന്നീ സംഘടനകൾക്കും കമ്മീഷൻ റിപ്പോർട്ട് അയച്ചിരുന്നു.
ബോക്സ് ഓഫീസ്
ചിത്രം പ്രദർശനത്തിനെത്തി ആദ്യ ദിനം കേരളത്തിൽ നിന്നു മാത്രം 2.43 കോടി രൂപ സ്വന്തമാക്കി. ആദ്യ നാലു ദിവസങ്ങൾ കൊണ്ട് 7.35 കോടി രൂപയും അഞ്ചു ദിവസങ്ങൾ കൊണ്ട് 8.18 കോടി രൂപയും കേരളത്തിൽ നിന്നു നേടി.
പുറം കണ്ണികൾ
വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
സോൾഡറിങ്
രണ്ടോ അതിലധികമോ ലോഹവസ്തുക്കൾ തമ്മിൽ ഉരുകിയൊലിക്കുന്ന ഒരു പൂരകലോഹം (സോൾഡർ) ഉപയോഗിച്ച് ബന്ധിപ്പിക്കുന്നതിനെയാണ് സോൾഡറിങ്ങ് എന്നുവിളിക്കുന്നത്. സോൾഡറിന് ബന്ധിപ്പിക്കുന്ന ലോഹഭാഗങ്ങളേക്കാൾ കുറഞ്ഞ ദ്രവണാങ്കമായിരിക്കും ഉണ്ടാകുക. ബന്ധിപ്പിക്കുന്ന ലോഹഭാഗങ്ങൾ ഉരുകുന്നില്ല എന്നതാണ് വെൽഡിങ്ങും സോൾഡറിങ്ങും തമ്മിലുള്ള വ്യത്യാസം. ബ്രേസിങ്ങ് എന്ന പ്രക്രീയയിൽ പൂരകലോഹം താരതമ്യേന ഉയർന്ന താപനിലയിലാണ് ഉരുകുന്നതെങ്കിലും ബന്ധിപ്പിക്കേണ്ട ലോഹഭാഗങ്ങൾ ഉരുകുന്നില്ല. മുൻകാലത്തെ ഒരുമാതിരി എല്ലാ സോൾഡറുകളിലും ഈയം (ലെഡ്) ഉണ്ടായിരുന്നു. പാരിസ്ഥിതികപ്രശ്നങ്ങൾ കാരണം ഇപ്പോൾ ലെഡ് ഇല്ലാത്ത ലോഹക്കൂട്ടുകളാണ് (അലോയ്) കുടിവെള്ളമൊഴുകുന്ന കുഴലുകളിലും ഇലക്ട്രോണിക് ഉപകരണങ്ങളിലും സോ‌ൾഡറായി ഉപയോഗിക്കുന്നത്.
സിൽവർ സോൾഡറിങ്ങ്
സ്വർണ്ണം, വെള്ളി, പിച്ചള, ചെമ്പ് എന്നീ ലോഹങ്ങൾ കൂട്ടിയോജിപ്പിക്കുന്ന പ്രക്രീയയാണിത്.
സിൽവർ സോൾഡർ ലോഹഭാഗങ്ങളിലേയ്ക്ക് ആഗിരണം ചെയ്യപ്പെടുന്നതിനാൽ സോൾഡർ ചെയ്ത സ്ഥലത്ത് ലോഹഭാഗങ്ങളേക്കാൾ കൂടുതൽ ഉറപ്പുണ്ടാകും. ബ്രേസിംഗിൽ ലോഹദണ്ഡുകൾ ലോഹഭാഗങ്ങൾ തമ്മിൽ ചേരുന്നിറ്റത്ത് മുട്ടിക്കുകയാണ് ചെയ്യുന്നതെങ്കിൽ സിൽവർ സോൾഡറിംഗിൽ ചെറിയ സോൾഡർ വയറുകൾ യോജിക്കേണ്ടിടത്ത് വച്ചശേഷം ചൂടാക്കുകയാണ് ചെയ്യുന്നത്.
ആഭരണങ്ങളുടെ ഭാഗങ്ങൾ യോജിപ്പിക്കാൻ ഗോൾഡ് ലേസർ സ്പോട്ട് സോൾഡറിംഗ് എന്ന ഒരു പ്രക്രീയയുമുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:ലോഹകർമ്മം
വലിയ മണ്ണൂലി
കാഴ്ചയിൽ പെരുമ്പാമ്പുകളോടും അണലികളോടും സാദൃശ്യമുള്ള വിഷമില്ലാത്ത ഒരിനം പാമ്പാണ് മണ്ണൂലി (ശാസ്ത്രീയനാമം: Eryx johnii). ചുവന്ന മണ്ണൂലി‎, മണ്ണുതീനിപ്പാമ്പ്, മണ്ണുണ്ണിപ്പാമ്പ്, മണ്ഡലിപ്പാമ്പ്, ഇന്ത്യൻ സാൻഡ് ബോ, ഇന്ത്യ റെഡ് ബോ, ബ്രൗൺ സാൻഡ് ബോ എന്നീ പേരുകളിലും ഇവ അറിയപ്പെടുന്നു. മണ്ണിനടിയിൽ കൂടുതൽ സമയം വസിക്കുന്നതിനാലാണ് ഇവ മണ്ണൂലി എന്നറിയപ്പെടുന്നത്. ഇന്ത്യ, നേപ്പാൾ, പാകിസ്താൻ, ശ്രീലങ്ക എന്നിവിടങ്ങളിൽ ഇവ കാണപ്പെടുന്നു. പ്രസവിക്കുന്ന ഇനം പാമ്പുകളാണ് മണ്ണൂലികൾ. ഒരു പ്രസവത്തിൽ പതിനാലുകുട്ടികൾവരെ ഉണ്ടാകുന്നു.ചെറിയ ഇനം എലികളേയും,ചിലപ്പോൾ ചെറിയ പാമ്പുകളേയും ഭക്ഷിക്കാറുണ്ട്.
അവലംബം
വർഗ്ഗം:കേരളത്തിലെ പാമ്പുകൾ വർഗ്ഗം:വിഷമില്ലാത്ത പാമ്പുകൾ
സൈക്കിളിംഗ്‌
വിനോദം,വ്യായാമം, വിശ്രമം എന്നിവയ്ക്കായി സൈക്കിൾ ഗതാഗതത്തിന് ഉപയോഗിക്കുന്നതിനാണ് സൈക്കിളിംഗ് എന്ന് പറയുന്നത്. ബൈസൈക്കിളിംഗ്, ബൈക്കിംഗ് എന്നീ പേരുകളിലും ഇത് അറിയപ്പെടുന്നുണ്ട്. സൈക്കിളിംഗിൽ ഏർപ്പെട്ടിരിക്കുന്ന വ്യക്തികളെ സൈക്കിളിസ്റ്റ് എന്നും ബൈക്കേഴ്‌സ് എന്നും വിളിക്കുന്നു. ചുരുക്കി, സാധാരണയായി ബൈസൈക്കിളിസ്റ്റ് എന്നും വിളിക്കാറുണ്ട്. 19 ആം നൂറ്റാണ്ടിൽ അവതരിപ്പിക്കപ്പെട്ട സൈക്കിൾ ഇന്ന ലോകത്ത് ഏകദേശം ഒരു ബില്ല്യൺ ഉണ്ടെന്നാണ് കണക്ക്. പ്രായോഗിക ഗതാഗതത്തിനായി പലരാജ്യങ്ങളിലും സാധാരണയായി ഉപയോഗിക്കുന്നത് സൈക്കിളുകളാണ്.
സൈക്കിൾ റൈസിങ്‌
സൈക്കിളുകളുടെ വരവോടെ താമസിയാതെ തന്നെ സൈക്കിൾ റൈസിങ് മത്സരങ്ങളും ലോകത്തിന്റെ പല ഭാഗങ്ങളിലും സ്വതന്ത്രമായി നടത്താൻ ആരംഭിച്ചിട്ടുണ്ട്. വളരെ കൂടുതൽ സൈക്കിൾ റൈസിങ്ങുകൾ നടന്ന 1980കളാണ് സൈക്കിളിങ്ങിന്റെ സുവർണ കാലഘട്ടമായി അറിയപ്പെടുന്നത്. യൂറോപ്പ്, ആമേരിക്ക, ജപ്പാൻ എന്നിവിടങ്ങളിലാണ് ഈ കാലഘട്ടത്തിൽ നിരവധി മത്സരങ്ങൾ നടന്നത്.
കണ്ടിന്യുവസ് വൂണ്ട് ഇൻഫിൽട്രേഷൻ
ശസ്ത്രക്രിയാനന്തര വീണ്ടെടുക്കൽ സമയത്ത് വേദന കൈകാര്യം ചെയ്യാൻ സഹായിക്കുന്നതിനായി ഒരു ശസ്ത്രക്രിയാ മുറിവിലേക്ക് ഒരു ലോക്കൽ അനസ്തെറ്റിക് തുടർച്ചയായി കടത്തിവിടുന്ന മെഡിക്കൽ നടപടിക്രമമാണ് കണ്ടിന്യുവസ് വൂണ്ട് ഇൻഫിൽട്രേഷൻ (സിഡബ്ല്യുഐ) എന്ന് അറിയപ്പെടുന്നത്.
ചരിത്രം
ശസ്ത്രക്രിയാനന്തര വേദന നിയന്ത്രണത്തിന്, 1990 കളുടെ അവസാനത്തിൽ ഒരു യുഎസ് കമ്പനി (ഐ-ഫ്ലോ കോർപ്പറേഷൻ) മുറിവിനുള്ളിൽ പ്രത്യേകം രൂപകൽപ്പന ചെയ്ത മൾട്ടി ഹോൾഡ് കത്തീറ്റർ വഴി ലോക്കൽ അനസ്തെറ്റിക് കടത്തിവിടുന്ന രീതി അവതരിപ്പിച്ചു.
വൂണ്ട് ഇൻഫിൽട്രേഷന്റെ ഗുണങ്ങൾ വളരെ പ്രധാനമാണ്, അതിനാലാണ് "സിംഗിൾ ഷോട്ട്" വൂണ്ട് ഇൻഫിട്രേഷൻ നടപടിക്രമം പതിറ്റാണ്ടുകളായി ചെയ്തുവരുന്നത്. സിംഗിൾ ഷോട്ട് സമീപനത്തിന്റെ പരിമിതപ്പെടുത്തുന്ന ഘടകം, എല്ലായ്പ്പോഴും ലോക്കൽ അനസ്തെറ്റിക്സിന്റെ അർദ്ധായുസ്സാണ്, ഇത് ദീർഘകാല ശസ്ത്രക്രിയാനന്തര വേദന ചികിത്സ അനുവദിക്കില്ല.
നടപടിക്രമം
ശസ്ത്രക്രിയക്ക് ശേഷം മുറിവ് അടയ്ക്കുന്നതിന് തൊട്ടുമുമ്പ് ശസ്ത്രക്രിയാവിദഗ്ധൻ കത്തീറ്റർ സ്ഥാപിക്കുന്നു. മികച്ച കത്തീറ്റർ പ്ലെയ്‌സ്‌മെന്റിനും നാഡി തടയലിനും, കത്തീറ്റർ നാഡിക്ക് കഴിയുന്നത്ര അടുത്ത് സ്ഥിതിചെയ്യണം. തൊട്ടടുത്തുള്ള നാഡി റൂട്ടിന്റെ ഡിസ്റ്റൽ ഇൻഫിൽട്രേഷൻ ആണ് പരിഗണിക്കുന്നതെങ്കിൽ ടണലിങ്ങ് പ്രയോഗിക്കണം.
സ്ഥാപിച്ചതിന് ശേഷം, കത്തീറ്റർ ഒരു എലാസ്റ്റോമെറിക് പമ്പിലേക്ക് ബന്ധിപ്പിക്കുന്നു, അത് ലോക്കൽ അനസ്തെറ്റികിന്റെ നിരന്തരമായ വിതരണം ഉറപ്പാക്കുന്നു, കൂടാതെ അത് മരുന്ന് കണ്ടെയ്നറായും പ്രവർത്തിക്കുന്നു. ഫ്ലോ റേറ്റ്, പമ്പ് വലുപ്പം എന്നിവയെ ആശ്രയിച്ച്, ഒരു പമ്പിന് നിരവധി ദിവസത്തേക്ക് തുടർച്ചയായ വൂണ്ട് ഇൻഫിൽട്രേഷൻ നൽകാൻ കഴിയും.
ഫലങ്ങൾ
മറ്റ് ലോക്കൽ അനസ്തെറ്റിക് ടെക്നിക്കുകളായ പെരിഫറൽ നാഡി ബ്ലോക്കുകൾ, സ്പൈനൽ-എപ്പിഡ്യൂറൽ അനസ്തീസിയ എന്നിവയ്ക്കുള്ള ഫലപ്രദമായ ബദലായി സിഡബ്ല്യുഐ കണക്കാക്കപ്പെടുന്നു. ശക്തിയേറിയ കോയാഗ്യുലന്റുകൾ ഉപയോഗിക്കുന്ന രോഗികളിൽ എന്ന പോലെ, മേലെ സൂചിപ്പിച്ച രീതികൾ ചെയ്യാൻ സാധിക്കാത്ത അവസ്ഥയിൽ കണ്ടിന്യുവസ് വൂണ്ട് ഇൻഫിൽട്രേഷൻ സഹായകരമാണ്.
കൂടാതെ, എപ്പിഡ്യൂറൽ സംബന്ധമായ പാർശ്വഫലങ്ങൾ കാരണം ചില രോഗികൾ എപ്പിഡ്യൂറൽ അനാൾജെസിയയ്ക്ക് ഒരു ബദൽ തിരഞ്ഞെടുക്കുന്നു. എപ്പിഡ്യൂറൽ അനൽ‌ജെസിയ എപിഡ്യൂറൽ ഹെമറ്റോമ, ആബ്സെസ് പോലെയുള്ള ഗുരുതരമായ ന്യൂറോളജിക്കൽ സങ്കീർണതകളിലേക്ക് നയിച്ചേക്കാം, തൊറാസിക് എപിഡ്യൂറലുകളിൽ 1000–6000 ൽ ഒരാൾക്ക് ഇത് സംഭവിക്കുന്നു;  ഒപ്പം ഉണർന്നിരിക്കുന്ന രോഗികളിൽ പ്രീ-ഓപ്പറേറ്റീവ് പ്ലേസ്മെന്റിന്റെ ആവശ്യകതയും ചിലപ്പോൾ എപിഡ്യൂറൽ അനാൽജെസിയ നിരസിക്കുന്നതിലേക്ക് നയിക്കുന്നു.
സാധാരണ പ്രവർത്തനങ്ങളിലേക്ക് വേഗത്തിൽ മടങ്ങാൻ കഴിയുക, കുറഞ്ഞ വേദന, വേഗത്തിലുള്ള പുനരധിവാസം, കുറഞ്ഞ പാർശ്വഫലങ്ങൾ എന്നിവ കാരണം മിക്ക കേസുകളിലും ഫലം രോഗിക്ക് പ്രയോജനകരമാണ്. ശസ്ത്രക്രിയാനന്തര വേദന കൈകാര്യം ചെയ്യുന്ന സമയത്ത് മരുന്നിന്റെ ഉപയോഗം ഗണ്യമായി കുറയ്ക്കുന്നതിനും ഒപിയോയിഡുകളുമായി ബന്ധപ്പെട്ട് വരുന്ന പാർശ്വഫലങ്ങൾ ( PONV ) കുറയ്ക്കുന്നതിനും കണ്ടിന്യുവസ് വൂണ്ട് ഇൻഫിൽട്രേഷൻ അവസരം നൽകുന്നു. ഇതരമാർഗ്ഗങ്ങളുമായി താരതമ്യപ്പെടുത്തുമ്പോൾ മികച്ച സാറ്റിസ്ഫാക്ഷൻ സ്‌കോറുകൾ സിഡബ്ല്യുഐ നൽകുമെന്ന് തെളിയിച്ചിട്ടുണ്ട്.
പരാമർശങ്ങൾ
വർഗ്ഗം:റീജിയണൽ അനസ്തീസിയ
നോർമൻ ജോസഫ് വുഡ്ലാൻഡ്
ബാർകോഡിന്റെ ഉപജ്ഞാതാക്കളിലൊരാളായിരുന്നു നോർമൻ ജോസഫ് വുഡ്‌ലൻഡ് (6 സെപ്റ്റംബർ 1921 - 9 ഡിസംബർ 2012). 1940 കളിൽ വുഡ്‌ലൻഡും സഹപാഠിയായിരുന്ന ബെർണാർഡ് സിൽവറും ചേർന്ന് നടത്തിയ പ്രവർത്തനമാണ്, ബാർകോഡ് രൂപപ്പെടുത്തുന്നതിലേക്ക് നയിച്ചത്.
ജീവിതരേഖ
ന്യൂ ജേഴ്‌സിയിലെ അറ്റലാന്റിക് സിറ്റിയിൽ 1921 സപ്തംബർ ആറിന് ജനിച്ച വുഡ്‌ലൻഡ്, എൻജിനിയറിങ് ബിരുദം നേടി. പിൽക്കാലത്ത് ഡ്രെക്‌സൽ സർവകലാശാല എന്നറിയപ്പെട്ട സ്ഥാപനത്തിൽ അണ്ടർഗ്രാജ്വേറ്റ് വിദ്യാർഥിയായി ചേർന്നു. ആ സമയത്താണ് ബാർകോഡിന് രൂപംനൽകാനുള്ള ശ്രമം വുഡ്‌ലൻഡും സിൽവറും ആരംഭിക്കുന്നത്. ബാർകോഡ് ആശയം പ്രാവർത്തികമാക്കാനായി ഗ്രാജ്വേറ്റ് സ്‌കൂൾ വിട്ടു. 1952 ലെ പേറ്റന്റ് 'ഫിൽകോ' എന്ന ബാറ്ററി സ്റ്റോറേജ് കമ്പനിക്കാണ് വുഡ്‌ലൻഡും സിൽവറും ചേർന്ന് വിറ്റത്. 1960 കളിൽ പേറ്റന്റിന്റെ കാലാവധി കഴിഞ്ഞു. അപ്പോൾ വുഡ്‌ലൻഡ് ജോലിചെയ്തിരുന്ന ഐബിഎമ്മിന് ഇന്നത്തെ നിലയ്ക്ക് ബാർകോഡ് രൂപപ്പെടുത്താൻ കഴിഞ്ഞു.
പുറം കണ്ണികൾ
വർഗ്ഗം:അമേരിക്കൻ ശാസ്ത്രജ്ഞർ വർഗ്ഗം:ഉപജ്ഞാതാക്കൾ വർഗ്ഗം:1921-ൽ ജനിച്ചവർ
ഏഷ്യൻ ക്ലിയറിംഗ് യൂണിയൻ
ഇറാനിലെ ടെഹ്‌റാൻ ആസ്ഥാനമായി പ്രവർത്തിക്കുന്ന ഏഷ്യൻ ക്ലിയറിംഗ് യൂണിയൻ (എസിയു), 1974 ഡിസംബർ 9-ന്, യുണൈറ്റഡ് നേഷൻസ് എക്കണോമിക് ആൻഡ് സോഷ്യൽ കമ്മീഷൻ ഫോർ ഏഷ്യ ആൻഡ് പസഫിക്കിന്റെ (ESCAP) മുൻകൈയിൽ സ്ഥാപിതമായ സംഘടനയാണ്. സ്ഥാപിതമായ സമയത്ത്, അംഗരാജ്യങ്ങൾക്കിടയിൽ ബഹുമുഖാടിസ്ഥാനത്തിൽ പേയ്‌മെന്റുകൾ ക്ലിയർ ചെയ്യുന്നതിനുള്ള സംവിധാനം നൽകുന്നതിന് യൂണിയൻ അംഗങ്ങൾക്കിടയിൽ യോഗ്യമായ പണമിടപാടുകൾ തീർപ്പാക്കുന്നതിന് പ്രാദേശിക സഹകരണം ഉറപ്പാക്കുക എന്നതായിരുന്നു എസിയു-ന്റെ പ്രാഥമിക ലക്ഷ്യം.
2013 ഒക്‌ടോബറിൽ, യൂണിയൻ അംഗങ്ങൾ - ബംഗ്ലാദേശ്, ഭൂട്ടാൻ, ഇന്ത്യ, മാലിദ്വീപ്, മ്യാൻമർ, നേപ്പാൾ, പാകിസ്ഥാൻ, ശ്രീലങ്ക, ഇറാൻ എന്നിവിടങ്ങളിൽ അന്താരാഷ്ട്ര പേയ്‌മെന്റുകൾ നടത്തുന്ന പ്രധാന സന്ദേശമയയ്‌ക്കൽ ശൃംഖലയായി പ്രവർത്തിക്കുന്നതിന് സെൻട്രൽ ബാങ്ക് ഓഫ് ഇറാൻ വികസിപ്പിച്ചെടുത്ത ഒരു സ്വദേശീയ സംവിധാനം ഉപയോഗിക്കണമെന്ന് നിർദ്ദേശിക്കുന്ന ഒരു പദ്ധതി ഇറാൻ അവതരിപ്പിച്ചു.
അംഗങ്ങൾ
നിലവിൽ (2016), ബംഗ്ലാദേശ്, ഭൂട്ടാൻ, ഇറാൻ, ഇന്ത്യ, മാലിദ്വീപ്, നേപ്പാൾ, പാകിസ്ഥാൻ, ശ്രീലങ്ക, മ്യാൻമർ എന്നീ രാജ്യങ്ങളുടെ സെൻട്രൽ ബാങ്കുകളാണ് എസിയു അംഗങ്ങൾ. അംഗരാജ്യങ്ങളുടെ സെൻട്രൽ ബാങ്കിംഗ് അതോറിറ്റി, എസിയു വഴി പണമിടപാടുകൾ നടത്തുന്നതിനുള്ള വിശദമായ നിർദ്ദേശങ്ങളും രീതികളും പുറപ്പെടുവിച്ചിട്ടുണ്ട്. ESCAP-ന്റെ ഭൂമിശാസ്ത്രപരമായ പ്രദേശത്ത് സ്ഥിതി ചെയ്യുന്ന സെൻട്രൽ ബാങ്കുകൾക്ക് എസിയു അംഗത്വം തുറന്നിരിക്കുന്നു.
യൂണിറ്റ്
എസിയു ഇടപാടുകളുടെ സെറ്റിൽമെന്റ് യൂണിറ്റ് എസിയു-ന്റെ അക്കൗണ്ടിന്റെ ഒരു പൊതു യൂണിറ്റാണ്. ഈ യൂണിറ്റ് ഒരു യുഎസ് ഡോളറിന് തുല്യമാണ്, കൂടാതെ ഏഷ്യൻ മോണിറ്ററി യൂണിറ്റ് എസിയു ഡോളറുകളും യൂറോ ഡോളറുകളും ആയി കണക്കാക്കാം.
യോഗ്യമായ ഇടപാടുകൾ
അംഗരാജ്യങ്ങൾ തമ്മിലുള്ള യോഗ്യമായ എല്ലാ ഇടപാടുകളും ഏഷ്യൻ ക്ലിയറിംഗ് യൂണിയൻ വഴി തീർപ്പാക്കേണ്ടതുണ്ട്. ഏഷ്യൻ ക്ലിയറിംഗ് യൂണിയൻ വഴി തീർപ്പാക്കാൻ യോഗ്യമായ പണമിടപാടുകളിൽ ഇനിപ്പറയുന്നവ ഉൾപ്പെടുന്നു:
യോഗ്യതയില്ലാത്ത ഇടപാടുകൾ
ഏഷ്യൻ ക്ലിയറിംഗ് യൂണിയൻ വഴി പണമടയ്ക്കലിന് ഇന്നിപ്പറയുന്നവയ്ക്ക് അർഹതയില്ല: -
അവലംബം
വർഗ്ഗം:അന്താരാഷ്ട്ര വ്യാപാര സംഘടനകൾ
ഇന്ത്യയിലെ പൊതുമേഖലാ സ്ഥാപനങ്ങളുടെ പട്ടിക
ഇന്ത്യയിലെ സർക്കാർ ഉടമസ്ഥതയിലുള്ള എല്ലാ പൊതുമേഖലാ സ്ഥാപനങ്ങളുടെയും പട്ടിക വിശദമാക്കുന്നു .
പൊതുമേഖലാ കമ്പനികൾ
കേന്ദ്ര സർക്കാരിന്റെയോ മറ്റ് സി‌പി‌എസ്‌ഇകളുടെയോ നേരിട്ടുള്ള ഹോൾഡിംഗ് 51% അല്ലെങ്കിൽ അതിൽ കൂടുതലുള്ള കമ്പനികളാണ് "കേന്ദ്ര പൊതുമേഖലാ സംരംഭങ്ങൾ (CPSEs)".
181 ഷെഡ്യൂൾഡ് സിപിഎസ്ഇകൾ ഉണ്ട്, അതായത് 64 ഷെഡ്യൂൾ 'എ', 68 ഷെഡ്യൂൾ 'ബി', 45 ഷെഡ്യൂൾ 'സി', 4 ഷെഡ്യൂൾ 'ഡി' സിപിഎസ്ഇകൾ.
റഫറൻസുകൾ
വർഗ്ഗം:ഇന്ത്യയിലെ സർക്കാർ ഉടമസ്ഥതയിലുള്ള കമ്പനികൾ
കൊറോ ഭാഷ
അരുണാചൽ പ്രദേശിലെ വിദൂര വന മേഖലയിൽ, മരമുകളിൽ താമസിക്കുന്ന ഗോത്ര വർഗക്കാരുടെ സംസാര ഭാഷയാണ് കൊറോ. റാഞ്ചി സർവകലാശാലയിലെ ഭാഷാശാസ്ത്രജ്ഞൻ  ഗണേഷ് മുർമു ഉൾപ്പെട്ട അന്വേഷക സംഘം  പഠിച്ച്‌, മറ്റു ഭാഷകളിൽ നിന്നും കൊറോ വിഭിന്നമാണെന്ന്  സ്ഥിരീകരിച്ചിരിക്കുന്നു. ബാഹ്യ ലോകത്തിനു ഇതുവരെ അജ്ഞാതമായ  കൊറോ  എന്നാ ഈ ഭാഷ നാഷണൽ ജോഗ്രാഫിക്കിന്റെ, "എന്ട്യുരിംഗ്  വോയിസേസ്"  പ്രോജെക്ടിലെ മൂന്നംഗ  ഭാഷാശാസ്ത്രജ്ഞരുടെ സംഘം ആണ് ആദ്യം  മനസ്സിലാക്കിയത്. ടിബറ്റൻ -ബർമിസ് ഭാഷ കുടുംബത്തിലെ 400 ഭാഷകളിൽ ഒന്നാണിതും. ഈ ഭാഷാകുടുംബത്തിലെ 150 ഭാഷകളും ഇന്ത്യയിൽ ആണ് പ്രചാരത്തിലുള്ളത്. ഏകദേശം ആയിരത്തോളം ആളുകൾ മാത്രമേ ഈ ഭാഷ സംസാരിക്കുന്നുള്ളുവെന്ന് കരുതപ്പെടുന്നു.
പുറംകണ്ണികൾ
വർഗ്ഗം:ഇന്ത്യയിലെ ഭാഷകൾ
എറിക കാർണിയ
എറിക്കേസീ കുടുംബത്തിലെ സപുഷ്പികളുടെ ഒരു സ്പീഷീസാണ് എറിക കാർണിയ (winter heath, winter-flowering heather, spring heath, alpine heath; syn. E. herbacea, E. mediterranea) മധ്യകിഴക്കൻ തെക്കൻ യൂറോപ്യൻ മലനിരകളിലെ തദ്ദേശവാസിയായ ഈ സസ്യം സ്തൂപികാഗ്രിത വനപ്രദേശങ്ങളിലോ അല്ലെങ്കിൽ പാറസ്ഥലത്തെ ചരിവുകളിലോ വളരുന്നു. ഈ സസ്യത്തിൻറെ നിർദ്ദിഷ്ട ലത്തീൻ എപ്പിതെറ്റ് കാർണിയ എന്നാൽ "flesh pink" എന്നാണ് അർത്ഥമാക്കുന്നത്.
കൃഷിയും ഉപയോഗവും
ശീതകാലത്തു പൂവിടുന്ന എറിക കാർണിയ സാധാരണയായി ഒരു അലങ്കാര സസ്യമായി വളർത്തുന്നു. പുഷ്പങ്ങളുടെയും ഇലകളുടെയും വ്യതിയാനങ്ങൾ അനുസരിച്ച് നൂറ് കൾട്ടിവറുകളിധികം തെരഞ്ഞെടുത്തിട്ടുണ്ട്. വ്യത്യസ്തത പുലർത്തുന്ന എറികയിലെ മിക്ക സ്പീഷീസുകളും കാൽസിഫ്യൂജ് ആണെങ്കിലും ഇത് ഭാഗികമായ ആൽക്കലി മണ്ണിലും അമ്ല മണ്ണിലും വളരുന്നു.
താഴെ പറയുന്ന കൾട്ടിവറുകൾക്ക് റോയൽ ഹോർട്ടിക്കൽ സൊസൈറ്റിയുടെ ഗാർഡൻ മെറിറ്റ് അവാർഡ് ലഭിച്ചു.
പുറം കണ്ണികൾ
വർഗ്ഗം:എറിക്കേസീ വർഗ്ഗം:അലങ്കാരസസ്യങ്ങൾ
ലോങ് മാർച്ച് (റോക്കറ്റ് പരമ്പര)
തരം
The Long March rockets are organized into several series:
അവലംബം
വർഗ്ഗം:റോക്കറ്റുകളും മിസൈലുകളും വർഗ്ഗം:ചൈന വർഗ്ഗം:ബഹിരാകാശ വിക്ഷേപണ വാഹനങ്ങൾ
ചീഫ് വിപ്പ്
ഒരു രാഷ്ട്രീയ പാർട്ടിയിലെ അംഗങ്ങളുടെ സ്വാഭാവം പാർളമെന്റിലും നിയമസഭയിലും നിയന്ത്രിക്കുന്നതിന് വേണ്ടി ഓരോ രാഷ്ട്രീയ പാർട്ടികളും നിയമിക്കുന്ന വ്യക്തിയാണ് ചീഫ് വിപ്പ്. സഭയിൽ നിർണായക ഘട്ടം ഉണ്ടാകുമ്പോൾ വിപ്പ് നൽകുകയാണ് ജോലി. ഇന്ത്യയിൽ വിപ്പ് എന്ന ആശയം കൊളോണിയൽ ബ്രിട്ടീഷ് ഭരണത്തിൽ നിന്നും കൈമാറിക്കിട്ടിയതാണ്. എല്ലാ പ്രധാന രാഷ്ട്രീയ പാർട്ടികളും പാർട്ടിയുടെ അച്ചടക്കത്തിനും പെരുമാറ്റത്തിനും ഉത്തരവാദിത്തമുള്ള ഒരു വിപ്പിനെ നിയമിക്കുന്നു. സാധാരണയായി, ചില വിഷയങ്ങളിൽ പാർട്ടിയുടെ നിലപാടിൽ ഉറച്ചുനിൽക്കാൻ അദ്ദേഹം പാർട്ടി അംഗങ്ങളോട് നിർദ്ദേശിക്കുകയും മുതിർന്ന പാർട്ടി അംഗങ്ങളുടെ നിർദ്ദേശപ്രകാരം വോട്ടുചെയ്യാൻ നിർദ്ദേശിക്കുകയും ചെയ്യുന്നു. എന്നാൽ, വിപ്പ് സംവിധാനം ഉപയോഗിച്ച് ഇന്ത്യൻ പ്രസിഡന്റ് തെരഞ്ഞെടുപ്പിൽ പോലുള്ള ചില കേസുകളിൽ ആർക്  വോട്ട് ചെയ്യണം എന്ന് എംഎൽഎ യോടോ എംപി  നിർദേശിക്കാൻ ആവില്ല. കേരളത്തിൽ ക്യാബിനറ്റ്  പദവിയോടെ  ചീഫ് വിപ്പ് സ്ഥാനം നൽകിയത് അധിക ബാധ്യതയാണ് എന്ന നിലക്ക് വിമർശനങ്ങൾക്ക് കാരണമായി.
പാറ്റ്മോസ്
ഏജിയൻ കടലിലെ ഒരു ചെറിയ പർവത ദ്വീപാണ് പാറ്റ്മോസ്. ഗ്രീസിന്റെ അധീനിതയിലുള്ള ഈ ദ്വീപിന് 13.15 ചതുരശ്ര മൈലാണ് വിസ്തീർണം. ഇവിടത്തെ സെന്റ് ജോൺ മൊണാസ്ട്രി ലോക പൈതൃക കേന്ദ്രമായി യുനെസ്കോ പ്രഖ്യാപിച്ചിട്ടുണ്ട്.
അവലംബം
വർഗ്ഗം:ഗ്രീസിലെ ലോകപൈതൃകകേന്ദ്രങ്ങൾ
ചെനാബ് താഴ്വര
ചെനാബ് പ്രദേശം എന്നും അറിയപ്പെടുന്ന ചെനാബ് താഴ്വര ഇന്ത്യയിലെ ജമ്മു കാശ്മീരിലെ ജമ്മു ഡിവിഷനിലെ കിഷ്ത്വാർ, ദോഡ, റാംബാൻ ജില്ലകളിലൂടെ ഒഴുകുന്ന ചെനാബ് നദിയുടെ താഴ്വരയാണ്.
സ്ഥാനം
ജമ്മു കാശ്മീരിലെ ജമ്മു മേഖലയിലെ മധ്യ-പടിഞ്ഞാറ് ഹിമാലയൻ പർവ്വതനിരകളുടെ ഇടയിലാണ് ചെനാബ് താഴ്വര സ്ഥിതി ചെയ്യുന്നത്. ഇത് മൂന്ന് ജില്ലകളായി തിരിച്ചിരിക്കുന്നു: ദോഡ, റാംബൻ, കിഷ്ത്വാർ, റീസി-ഗൂൽ-അർന, ഗുലാബ്ഗഢ് എന്നീ രണ്ടു മണ്ഡലങ്ങളും ഈ ഉപമേഖലയുടെ ഭാഗമായി കരുതപ്പെടുന്നു. വടക്ക് ഭാഗത്ത് കശ്മീരിലെ അനന്ത്നാഗ് ജില്ല, വടക്ക് കിഴക്ക് കിഷ്ത്വാർ ജില്ല, ഹിമാചൽ പ്രദേശ്, ചംബ ജില്ല, തെക്കുഭാഗത്തുള്ള കതുവ ജില്ല, തെക്ക് പടിഞ്ഞാറ് ഉദംപൂർ ജില്ല, പടിഞ്ഞാറ് സാലൽ റീസി, അതിന്റെ മദ്ധ്യത്തിൽ ദോഡ എന്നിവ താഴ്വരയിൽ തൊട്ട് നിൽക്കുന്നു.
ഭൂമിശാസ്ത്രം
ചെനാബ് താഴ്വര മലയോര മേഖലയാണ്. ചെനാബ് താഴ്വരയിലൂടെ ചെനാബ് നദി ഒഴുകുന്നു. ഈ പ്രദേശം സജീവമായ ഭൂചലന മേഖലയാണ്.
ആളുകൾ
ചെനാബ് താഴ്വര സാംസ്കാരിക പൈതൃകത്തിലും ധാർമ്മിക മൂല്യങ്ങളിലും സമൃദ്ധമാണ്. മതേതരത്വത്തിന്റെയും സഹിഷ്ണുതയുടെയും പുരാതന പാരമ്പര്യങ്ങളും കാണപ്പെടുന്നു. താഴ്വരയിലെ ജനങ്ങൾ പ്രധാനമായും കൃഷിയും കന്നുകാലി കൃഷിയിലുമാണ് ആശ്രയിക്കുന്നത്.
ഭാഷകൾ
ചെനാബ് താഴ്വര നല്ല ആൾപ്പാർപ്പുള്ള സ്ഥലമാണ്. കശ്മീരിയും അതിന്റെ പ്രാദേശിക വകഭേദങ്ങളായ റാംബാണി, പോഗലി, സെരാസി എന്നിവയുമാണ് കൂടുതൽ ആളുകളുടെയും സംസാരഭാഷ. മറ്റ് പ്രധാന ഭാഷകൾ ഗോജ്രി, പഹാരി, ലഡാക്കി, ദോഗ്രി, ഭാർവാർഹി, കിഷ്ത്വാരി എന്നിവയാണ്.
പ്രകൃതി ദുരന്തങ്ങൾ
2013 മെയ് 1 ന് ഒരു 5.8 ഭൂകമ്പത്തിൽ ചനാബ് താഴ്വര തകർന്നിരുന്നു. രണ്ട് പേർ കൊല്ലപ്പെടുകയും 69 പേർക്ക് പരിക്കേൽക്കുകയും ചെയ്തു. 2013- ലെ ഭൂഗർഭ പ്രദേശം മുഴുവൻ താഴ്വരയിൽ തുടർന്നു. ഈ പ്രദേശത്തെ ജലവൈദ്യുത പദ്ധതികൾ മൂലമാണ് ഭൂകമ്പങ്ങൾ ഉണ്ടാകുന്നതെന്ന് പ്രാദേശിക ജനങ്ങൾ വിശ്വസിക്കുന്നു.
അവലംബം
വർഗ്ഗം:ജമ്മു കാശ്മീരിലെ താഴ്വരകൾ വർഗ്ഗം:ഹിമാലയം
പ്രജാ സോഷ്യലിസ്റ്റ് പാർട്ടി
ജയപ്രകാശ് നാരായൺ, നരേന്ദ്ര ദേവ ബസാവൻ സിങ് എന്നിവർ നയിച്ച സോഷ്യലിസ്റ്റ് പാർട്ടി, ജെ.ബി. കൃപലാനി നയിച്ച കിസാൻ മസ്ദൂർ പ്രജ പാർട്ടിയുമായി ലയിച്ചാണ് "പ്രജാ സോഷ്യലിസ്റ്റ് പാർട്ടി" രൂപം കൊള്ളുന്നത്.
അവലംബം
വർഗ്ഗം: ഇന്ത്യയിലെ രാഷ്ട്രീയകക്ഷികൾ വർഗ്ഗം: കേരളത്തിലെ രാഷ്ട്രീയകക്ഷികൾ
ആൽക്കഹോൾ പ്രൂഫ്
വർഗ്ഗം:മദ്യം
2+2 മന്ത്രിതല സംഭാഷണം
ലഘുചിത്രം| ഇടത്തുനിന്ന് വലത്തോട്ട്: 2019 ഡിസംബർ 18-ന് നടന്ന രണ്ടാമത്തെ 2+2 ഉച്ചകോടിയിൽ [[രാജ്‌നാഥ് സിങ്|രാജ്‌നാഥ് സിംഗ്, സുബ്രഹ്മണ്യം ജയശങ്കർ, മൈക്ക് പോംപിയോ, മാർക്ക് എസ്പർ .]] 2+2 മന്ത്രിതല സംഭാഷണം (2+2 മിനിസ്റ്റീരിയൽ ഡയലോഗ്) എന്നത് ഇന്ത്യ-യുണൈറ്റഡ് സ്റ്റേറ്റ്സ് ബന്ധം മെച്ചപ്പെടുത്തുന്നതിനും ശക്തിപ്പെടുത്തുന്നതിനുമുള്ള പൊതുവായ വിഷയങ്ങളിൽ പ്രവർത്തിക്കുക എന്ന ലക്ഷ്യത്തിൽ 2018 മുതൽ എല്ലാ വർഷവും ഇന്ത്യൻ വിദേശകാര്യ മന്ത്രിയോ ഇന്ത്യൻ പ്രതിരോധ മന്ത്രിയോ യുണൈറ്റഡ് സ്റ്റേറ്റ്സ് സ്റ്റേറ്റ് സെക്രട്ടറിയും ഡിഫൻസ് സെക്രട്ടറിയുമായി ചർച്ച ചെയ്യുന്നതിനായി നടത്തുന്ന നയതന്ത്ര ഉച്ചകോടിയാണ്.
2019-ലെ ഉച്ചകോടിയിൽ ഇന്ത്യയ്ക്കും ജപ്പാനും ഇടയിലുള്ള വിദേശ, പ്രതിരോധ മന്ത്രിമാർ ഉൾപ്പെട്ടിരുന്നു. 2021-ൽ, ഓസ്‌ട്രേലിയയിലെയും റഷ്യയിലെയും വിദേശ, പ്രതിരോധ മന്ത്രിമാരുമായുള്ള കൂടിക്കാഴ്ചകളിലേക്ക് ഉച്ചകോടി വിപുലീകരിച്ചു.
ചരിത്രം
പ്രധാനമന്ത്രി നരേന്ദ്ര മോദിയും പ്രസിഡന്റ് ഡൊണാൾഡ് ട്രംപും തമ്മിലുള്ള ധാരണയിൽ നിന്നാണ് ഈ മന്ത്രിതല സംഭാഷണം നിലവിൽ വന്നത്. ഒബാമയുടെ ഭരണത്തിൻ കീഴിൽ ആരംഭിച്ച തന്ത്രപരവും വാണിജ്യപരവുമായ സംഭാഷണത്തിന് പകരമായാണ് ഈ സംഭാഷണം ആരംഭിച്ചത്. 2017 ജൂണിൽ മോദിയുടെ അമേരിക്കൻ സന്ദർശന വേളയിൽ ഇരു രാജ്യങ്ങളും ഉച്ചകോടിക്ക് സമ്മതിച്ചു. അടുത്ത മാസം ഓഗസ്റ്റിൽ മോദിയും ട്രംപും തമ്മിലുള്ള ഫോൺ കോളിന് ശേഷം ഇത് ഔദ്യോഗികമായി പ്രഖ്യാപിച്ചു.
ആദ്യ ഉച്ചകോടി 2018 ജൂലൈ 6 ന് വാഷിംഗ്ടൺ ഡിസിയിൽ നടക്കേണ്ടതായിരുന്നു, എന്നാൽ "അനിവാര്യമായ കാരണങ്ങൾ" ചൂണ്ടിക്കാട്ടി ഇന്ത്യയുടെ പ്രതിരോധ മന്ത്രി നിർമല സീതാരാമൻ ആ തീയതി മാറ്റിവയ്ക്കുകയായിരുന്നു. ഇത് മൂന്നാം തവണയാണ് സംഭാഷണം മാറ്റിവെച്ചത്.
2018
2018 സെപ്തംബർ 6 ന് ഇന്ത്യൻ വിദേശകാര്യ മന്ത്രി സുഷമ സ്വരാജ്, പ്രതിരോധ മന്ത്രി നിർമല സീതാരാമൻ, യുഎസ് സ്റ്റേറ്റ് സെക്രട്ടറി മൈക്ക് പോംപിയോ, പ്രതിരോധ സെക്രട്ടറി ജിം മാറ്റിസ് എന്നിവർ തമ്മിൽ ന്യൂഡൽഹിയിൽ വെച്ച് ആദ്യ മന്ത്രിതല സംഭാഷണം നടത്തി. ഇരു രാജ്യങ്ങളും തമ്മിലുള്ള കൂടിക്കാഴ്ചയിൽ ഇന്ത്യയെ യുഎസിന്റെ "പ്രധാന പ്രതിരോധ പങ്കാളി" എന്ന നിലയിൽ പദവി ഉറപ്പിച്ചു. ലൈസൻസ് എക്‌സെപ്ഷൻ സ്ട്രാറ്റജിക് ട്രേഡ് ഓതറൈസേഷൻ പ്രകാരം ഇന്ത്യയ്ക്ക് ലൈസൻസ് രഹിത കയറ്റുമതി, റീ-കയറ്റുമതി, കൈമാറ്റം എന്നിവ അനുവദിച്ചു. ഇന്ത്യയും യുഎസും ഒരു കമ്മ്യൂണിക്കേഷൻസ് കോംപാറ്റിബിലിറ്റി ആൻഡ് സെക്യൂരിറ്റി ഉടമ്പടിയിൽ ഒപ്പുവച്ചു, അത് സൈന്യങ്ങൾ തമ്മിലുള്ള പരസ്പര പ്രവർത്തനവും ഹൈ എൻഡ് സാങ്കേതികവിദ്യയുടെ വിൽപ്പനയും സുഗമമാക്കുന്നു. ഇന്ത്യൻ പങ്കാളികൾക്ക് സൈനിക ഉപകരണങ്ങൾ വിൽക്കാൻ യുഎസ് പ്രതിരോധ കമ്പനികളെ അനുവദിക്കുന്ന വ്യാവസായിക സുരക്ഷാ അനെക്‌സിനായി ഇരുപക്ഷവും ചർച്ചകൾ ആരംഭിക്കുന്നതിന് ഉച്ചകോടി കാരണമായി.
തീവ്രവാദ വിരുദ്ധ സഹകരണം തുടരുക, അഫ്ഗാനിസ്ഥാനിൽ സമാധാനം സുഗമമാക്കുക, സാമ്പത്തിക സഹകരണം കൂടുതൽ വർധിപ്പിക്കുക, ന്യൂക്ലിയർ പവർ കോർപ്പറേഷൻ ഓഫ് ഇന്ത്യയും വെസ്റ്റിംഗ്ഹൗസ് ഇലക്ട്രിക് കമ്പനിയും ചേർന്ന് ഇന്ത്യയിൽ ആറ് ആണവോർജ്ജ പദ്ധതികൾ സ്ഥാപിക്കുക എന്നിവയും അംഗീകരിച്ച മറ്റ് കാര്യങ്ങളിൽ ഉൾപ്പെടുന്നു. ഇരു രാജ്യങ്ങളിലെയും പ്രതിനിധികൾ യോഗം വാർഷിക പരിപാടിയാക്കി മാറ്റാൻ തീരുമാനിച്ചു.
2019
ലഘുചിത്രം| മൈക്ക് പോംപിയോയും മാർക്ക് എസ്പറും 2019 ഡിസംബർ 18 ന് സുബ്രഹ്മണ്യം ജയശങ്കറുമായി രണ്ടാമത്തെ 2+2 ഉച്ചകോടിക്കായി കൂടിക്കാഴ്ച നടത്തി ഡിസംബർ 18 ന് വാഷിംഗ്ടൺ ഡിസിയിൽ വെച്ച് മൈക്ക് പോംപിയോ, പ്രതിരോധ സെക്രട്ടറി മാർക്ക് എസ്പർ, ഇന്ത്യൻ വിദേശകാര്യ മന്ത്രി എസ്. ജയശങ്കർ, പ്രതിരോധ മന്ത്രി രാജ്‌നാഥ് സിംഗ് എന്നിവർ തമ്മിലുള്ള രണ്ടാമത്തെ ഉച്ചകോടി നടന്നു. കഴിഞ്ഞ വർഷത്തെ അപേക്ഷിച്ച് ഏറെ ആശങ്കയുള്ള മേഖലകളാണ് യോഗം ചർച്ച ചെയ്തത്. സെപ്റ്റംബറിൽ ഇന്ത്യ, അമേരിക്ക, ഓസ്‌ട്രേലിയ, ജപ്പാൻ എന്നീ രാജ്യങ്ങൾ തമ്മിൽ നടന്ന ചതുർഭുജ സുരക്ഷാ സംവാദത്തെ മന്ത്രിമാരും സെക്രട്ടറിമാരും സ്വാഗതം ചെയ്തു.
കൂടിക്കാഴ്ചയുടെ ഫലമായി നൂറ്റിപ്പതിനാല് യുദ്ധവിമാനങ്ങൾ ഇന്ത്യയ്ക്ക് വിൽക്കാൻ അനുവദിക്കുന്ന വ്യാവസായിക സുരക്ഷാ അനെക്സിൽ ഇരു രാജ്യങ്ങളും ഒപ്പുവെച്ചു. ജിയോ-സ്പേഷ്യൽ കോ-ഓപ്പറേഷൻ കരാറിനായുള്ള അടിസ്ഥാന വിനിമയ, സഹകരണ കരാറിൽ ഒപ്പുവെക്കുന്നതിന്റെ അന്തിമ വിശദാംശങ്ങൾ ഇരുപക്ഷവും ഇപ്പോഴും ചർച്ച ചെയ്തുകൊണ്ടിരുന്നു.
2020
ലഘുചിത്രം| ഇടത്തുനിന്ന് വലത്തോട്ട്: മാർക്ക് എസ്പർ, മൈക്ക് പോംപിയോ, രാജ്‌നാഥ് സിംഗ്, സുബ്രഹ്മണ്യം ജയശങ്കർ എന്നിവർ 2020 ഒക്ടോബർ 27-ന് നടക്കുന്ന മൂന്നാമത്തെ 2+2 ഉച്ചകോടിയിൽ മൂന്നാം ഉച്ചകോടി ഒക്ടോബർ 27 ന് ന്യൂഡൽഹിയിൽ നടന്നു, അവിടെ ജിയോ-സ്പേഷ്യൽ സഹകരണത്തിനായുള്ള അടിസ്ഥാന വിനിമയ, സഹകരണ കരാറിൽ ഇരുപക്ഷവും ഒപ്പുവെക്കുന്നതായി പ്രഖ്യാപിക്കുകയും ഇന്ത്യയുടെ "പ്രാദേശിക പരമാധികാരവും സ്വാതന്ത്ര്യവും" പിന്തുണയ്ക്കുമെന്ന് അമേരിക്ക പ്രതിജ്ഞയെടുക്കുകയും ചെയ്തു. യഥാർത്ഥ നിയന്ത്രണ രേഖ എന്നറിയപ്പെടുന്ന അതിർത്തിയിലെ തർക്ക പ്രദേശത്ത് ഇന്ത്യയുടെയും ചൈനയുടെയും സായുധ സേനകൾ തമ്മിലുള്ള ഏറ്റുമുട്ടലുകൾ ആയിരുന്നു ഈ പ്രഖ്യാപനത്തിന് പിന്നിലുള്ള കാരണം. "ജനാധിപത്യത്തിന് ഒരു സുഹൃത്തും ഇല്ല" എന്നാണ് ചൈനീസ് കമ്മ്യൂണിസ്റ്റ് പാർട്ടിയെ സെക്രട്ടറി പോംപിയോ വിശേഷിപ്പിച്ചത്. കോവിഡ്-19 മഹാമാരിയെ പ്രതിരോധിക്കുന്നതിനെക്കുറിച്ചും ഇരുപക്ഷവും ചർച്ച ചെയ്തു.
2021
ഇന്ത്യയും യുഎസും തമ്മിലുള്ള നാലാമത്തെ കൂടിക്കാഴ്ച നവംബറിൽ നടക്കുമെന്നും നരേന്ദ്ര മോദിയും പ്രസിഡന്റ് ജോ ബൈഡനും വാഷിംഗ്ടണിൽ കൂടിക്കാഴ്ച നടത്താനുള്ള സാധ്യതയുണ്ടെന്നും നവംബറിൽ പ്രഖ്യാപിച്ചിരുന്നുവെങ്കിലും ഉച്ചകോടിക്കുള്ള തീയതി നിശ്ചയിച്ചില്ല. ഒക്ടോബറിൽ, പതിനാറാം യുഎസ്-ഇന്ത്യ ഡിഫൻസ് പോളിസി ഗ്രൂപ്പ് മീറ്റിംഗിൽ ഇരു രാജ്യങ്ങളിലെയും ഉദ്യോഗസ്ഥർ പ്രാദേശിക വിഷയങ്ങൾ ചർച്ച ചെയ്തിരുന്നു, അത് അടുത്ത 2+2 സംഭാഷണത്തിന് അടിത്തറയിടുമെന്ന് പറയപ്പെടുന്നു.
ഡിസംബർ 16 ന്, വിദേശകാര്യ വക്താവ് അരിന്ദം ബാഗ്ചി, തീയതി ഉൾപ്പെടെയുള്ള വിശദാംശങ്ങൾ ഇതുവരെ അന്തിമമാക്കാത്തതിനാൽ 2021 ൽ 2+2 നടത്താൻ സാധ്യതയില്ലെന്ന് പ്രഖ്യാപിച്ചു. 2021 ൽ 2+2 ഉച്ചകോടി നടന്നില്ല.
2022
വിദേശകാര്യ മന്ത്രി എസ് ജയശങ്കർ, പ്രതിരോധ മന്ത്രി രാജ്‌നാഥ് സിംഗ്, സ്റ്റേറ്റ് സെക്രട്ടറി ആന്റണി ബ്ലിങ്കെൻ, പ്രതിരോധ സെക്രട്ടറി ലോയ്ഡ് ഓസ്റ്റിൻ എന്നിവർ തമ്മിൽ ഏപ്രിൽ 11 ന് വാഷിംഗ്ടൺ ഡിസിയിൽ ഇന്ത്യയും യുഎസും തമ്മിലുള്ള 2+2 കൂടിക്കാഴ്ച നടത്തുമെന്ന് മാർച്ചിൽ പ്രഖ്യാപിച്ചിരുന്നു. ഏപ്രിൽ 10 മുതൽ 13 വരെ സിംഗ് യുഎസിലുണ്ടാകുമെന്നാണ് പ്രതീക്ഷിച്ചിരുന്നത്.
ഇന്ത്യയും ജപ്പാനും
2019 നവംബർ 30-ന്, ഇന്ത്യയും ജപ്പാനും തങ്ങളുടെ ആദ്യത്തെ 2+2 കൂടിക്കാഴ്ച്ച ന്യൂ ഡൽഹിയിൽ വെച്ച് നടത്തി. ജാപ്പനീസ് വിദേശകാര്യ മന്ത്രി തോഷിമിത്സു മൊട്ടേഗി, പ്രതിരോധ മന്ത്രി ടാരോ കോനോ, വിദേശകാര്യ മന്ത്രി എസ്. ജയശങ്കർ, പ്രതിരോധ മന്ത്രി രാജ്‌നാഥ് സിംഗ് എന്നിവർ ആണ് കൂടിക്കാഴ്ചയിൽ പങ്കെടുത്തത്.
ഇരു രാജ്യങ്ങളുടെയും ചൈനയുമായുള്ള പിരിമുറുക്കത്തിന്റെ വെളിച്ചത്തിൽ ഇന്ത്യയും ജപ്പാനും തമ്മിലുള്ള ബന്ധം കൂടുതൽ ആഴത്തിലാക്കുന്നത്തിനുള്ള ഈ കൂടിക്കാഴ്ച ചൈന പ്രാദേശിക വിഷയങ്ങളിൽ സ്വാധീനം മാത്രമല്ല, നിയന്ത്രണവും ചെലുത്തുന്നതിലുള്ള ആശങ്ക പരിഗണിക്കുന്നു.
2022 ഏപ്രിലിൽ, ഇന്ത്യയും ജപ്പാനും തങ്ങളുടെ രണ്ടാമത്തെ 2+2 മീറ്റിംഗ് ഏപ്രിൽ പകുതിയോടെ ടോക്കിയോയിൽ നടത്തുമെന്ന് പ്രഖ്യാപിച്ചു, സിംഗും എസ്. ജയശങ്കരും ജപ്പാൻ പ്രതിരോധ മന്ത്രി നോബുവോ കിഷി, വിദേശകാര്യ മന്ത്രി യോഷിമാസ ഹയാഷി എന്നിവരുമായി കൂടിക്കാഴ്ച നടത്തി.
ഇന്ത്യയും ഓസ്‌ട്രേലിയയും
2021 സെപ്റ്റംബർ 10 മുതൽ 12 വരെ, ഇന്ത്യയും ഓസ്‌ട്രേലിയയും തമ്മിൽ ആദ്യ 2+2 ഉച്ചകോടി നടത്തി.
ഇന്ത്യയെ പ്രതിനിധീകരിച്ച് വിദേശകാര്യ മന്ത്രി എസ്. ജയശങ്കറും പ്രതിരോധ മന്ത്രി രാജ്‌നാഥ് സിംഗും പങ്കെടുത്തു. ഓസ്‌ട്രേലിയയെ പ്രതിനിധീകരിച്ച് വിദേശകാര്യ മന്ത്രി മാരിസ് പെയ്‌നും പ്രതിരോധ മന്ത്രി പീറ്റർ ഡട്ടണും പങ്കെടുത്തു. ചൈനയുമായി ബന്ധപ്പെട്ട കാര്യങ്ങളിൽ അമേരിക്കയുമായും ജപ്പാനുമായും ഇരു രാജ്യങ്ങളും പരസ്പര താൽപ്പര്യങ്ങൾ പങ്കിടുന്ന ഉച്ചകോടി ന്യൂഡൽഹിയിൽ നടന്നു. 2020 ജൂണിൽ നടന്ന വെർച്വൽ ഉച്ചകോടിക്ക് ശേഷം ബന്ധങ്ങൾ സമഗ്രമായ സ്ട്രാറ്റജിക് പാർട്ണർഷിപ്പിലേക്ക് ഉയർത്താൻ നരേന്ദ്ര മോദിയും ഓസ്‌ട്രേലിയൻ പ്രധാനമന്ത്രി സ്കോട്ട് മോറിസണും സമ്മതിച്ചതിന് ശേഷമാണ് ഇരുപക്ഷവും ഫോറം നടത്തിയത്
രണ്ട് വർഷത്തിലൊരിക്കൽ ഉച്ചകോടി നടത്തി സഹകരണം കൂടുതൽ വിപുലീകരിക്കാൻ ഇരുപക്ഷവും സമ്മതിച്ചു.
ഇന്ത്യയും റഷ്യയും
ലഘുചിത്രം| 2021 ഡിസംബർ 6 ന് ന്യൂഡൽഹിയിൽ നടക്കുന്ന 21-ാമത് ഇന്ത്യ-റഷ്യ വാർഷിക ഉച്ചകോടിക്കായി വ്‌ളാഡിമിർ പുടിൻ നരേന്ദ്ര മോദിക്കൊപ്പം 2021 ഡിസംബർ 6-ന് ഇന്ത്യയും റഷ്യയും റഷ്യൻ വിദേശകാര്യ മന്ത്രി സെർജി ലാവ്‌റോവ്, പ്രതിരോധ മന്ത്രി സെർജി ഷോയ്ഗു എന്നിവരുമായി 2+2 ഉച്ചകോടി നടത്തുമെന്ന് നവംബർ 26, 2021-ന് പ്രഖ്യാപിച്ചു. ഉച്ചകോടിക്കിടെ റഷ്യൻ പ്രസിഡന്റ് വ്‌ളാഡിമിർ പുടിൻ നരേന്ദ്ര മോദിയുമായി ഇന്ത്യ സന്ദർശിക്കാനുള്ള സാധ്യതയും യോഗത്തിൽ ഉൾപ്പെടുത്തിയിട്ടുണ്ട്. ഏപ്രിൽ 28 ന് പുടിനും മോദിയും തമ്മിൽ നടത്തിയ ഫോൺ കോളിലാണ് ഇത്തരമൊരു ഉച്ചകോടിക്കുള്ള കരാർ ഉണ്ടാക്കിയത്. ലാവ്‌റോവ് ഉച്ചകോടിയെക്കുറിച്ച് "നമ്മുടെ പരമ്പരാഗതവും പരസ്പര ധാരണയും കുറച്ചുകൂടി ആഴത്തിലാക്കുന്ന വിശാലമായ പ്രാദേശിക, അന്തർദേശീയ വിഷയങ്ങളെക്കുറിച്ച് സംസാരിക്കാനുള്ള കാര്യക്ഷമമായ സംഭാഷണ വേദിയായി പുതിയ സംവിധാനം മാറുമെന്ന് എനിക്ക് ഉറപ്പുണ്ട്. നമ്മുടെ രാജ്യങ്ങൾ തമ്മിലുള്ള പ്രത്യേക പദവിയുള്ള തന്ത്രപരമായ പങ്കാളിത്തം ശക്തിപ്പെടുത്താൻ ഇത് സഹായിക്കും" എന്ന് വിശദീകരിച്ചു.
2+2 ഉച്ചകോടിയ്‌ക്കൊപ്പം ഡിസംബർ 6 ന് ന്യൂഡൽഹിയിൽ നടക്കുന്ന 21-ാമത് ഇന്ത്യ-റഷ്യ വാർഷിക ഉച്ചകോടിക്കായി പുടിൻ ഇന്ത്യയിലെത്തി. ആറുലക്ഷത്തിലധികം കലാഷ്‌നിക്കോവ് റൈഫിളുകൾ ഉണ്ടാക്കാനും, 2025-ഓടെ വാർഷിക വ്യാപാരം മുപ്പത് ബില്യൺ ഡോളറായി ഉയർത്താനും, സൈനിക സാങ്കേതിക സഹകരണ ഉടമ്പടി 2031 വരെ നിലനിറത്താനും ഇരുപക്ഷവും ധാരണയായി.
അവലംബം
വർഗ്ഗം:ഇന്ത്യ–ജപ്പാൻ ബന്ധം വർഗ്ഗം:ഇന്ത്യ-അമേരിക്ക ബന്ധം വർഗ്ഗം:ഇന്ത്യയുടെ വിദേശബന്ധങ്ങൾ
മക്കൾ നീതി മയ്യം
തെന്നിന്ത്യൻ ചലച്ചിത്രതാരം കമൽ ഹാസൻ രൂപീകരിച്ച ഒരു രാഷ്ട്രീയ പാർട്ടിയാണ് മക്കൾ നീതി മയ്യം (மக்கள் நீதி மய்யம்). 'ജനങ്ങളുടെ നീതികേന്ദ്രം' എന്നാണ് ഈ പേരിന്റെ അർത്ഥം. 2018 ഫെബ്രുവരി 21-ന് മധുരയിൽ വച്ച് കമൽ ഹാസൻ തന്നെയാണ് പാർട്ടിയുടെ രൂപീകരണം പ്രഖ്യാപിച്ചത്. വെളുത്ത പശ്ചാത്തലത്തിൽ കേന്ദ്രഭരണ പ്രദേശമായ പുതുച്ചേരിയും പാർട്ടി ചിഹ്നം ആലേഖനം ചെയ്ത പതാകയും അന്ന് പുറത്തിറക്കിയിരുന്നു. ദക്ഷിണേന്ത്യൻ സംസ്ഥാനങ്ങൾ തമ്മിലുള്ള സഹകരണത്തെ സൂചിപ്പിക്കുന്ന ആറു കൈകളും അതിനു മധ്യത്തിൽ ഒരു നക്ഷത്രവുമാണ് പാർട്ടി ചിഹ്നം. ഇതിൽ മൂന്നുവീതം കൈകൾ ചുവപ്പ്, വെളുപ്പ് നിറങ്ങളിലാണ്. ചേർത്തുപിടിച്ച ആറു കൈകൾക്കു നടുവിൽ കറുത്ത പശ്ചാത്തലത്തിലാണ് നക്ഷത്രത്തിന്റെ സ്ഥാനം.
ചരിത്രം
ഡെൽഹി മുഖ്യമന്ത്രി അരവിന്ദ് കെജ്രിവാളും ആം ആദ്മി നേതാക്കളും വിവിധ രാഷ്ട്രീയപ്രവർത്തകരും പങ്കെടുത്ത ചടങ്ങിൽ വച്ചാണ് മക്കൾ നീതി മയ്യത്തിന്റെ രൂപീകരണം നടന്നത്. കേരളാ മുഖ്യമന്ത്രി പിണറായി വിജയനും പാർട്ടി രൂപീകരണത്തെ പിന്തുണച്ചിരുന്നു. തമിഴ്നാട്ടിലെ ഭരണപക്ഷമായ എ.ഐ.എ.ഡി.എം.കെ.യിലെ പ്രവർത്തകരെയും ബി.ജെ.പി. പ്രവർത്തകരെയും പൂർണ്ണമായും ഒഴിവാക്കിക്കൊണ്ടാണ് പാർട്ടിയുടെ പ്രഖ്യാപനച്ചടങ്ങു നടന്നത്.
അവലംബം
വർഗ്ഗം:തമിഴ്നാടിന്റെ രാഷ്ട്രീയം വർഗ്ഗം:ഇന്ത്യയിലെ രാഷ്ട്രീയകക്ഷികൾ
ദക്ഷിണ ചൈനാക്കടൽ
ശാന്തസമുദ്രത്തിന്റെ ഭാഗമാണ് ദക്ഷിണ ചൈനാക്കടൽ. സിംഗപ്പൂരും മലാക്ക കടലിടുക്കും മുതൽ തായ്‌വാൻ കടലിടുക്ക് വരെ 3,500,000 ചതുരശ്ര കിലോമീറ്റർ വ്യാപിച്ചു കിടക്കുന്നു. തിരക്കേറിയ കപ്പൽ ഗതാഗതത്തിന് പേരുകേട്ടതാണ് ഈ സമുദ്രം. അടിത്തട്ടിൽ ഉള്ള വൻ പെട്രോളിയം നിക്ഷേപവും ഈ സമുദ്രത്തിന്റെ പ്രാധാന്യം വർദ്ധിപ്പിക്കുന്നു.
ഈ സമുദ്രം സ്ഥിതിചെയ്യുന്നത്
ഇവിടെ നൂറോളം ചെറുദ്വീപുകൾ കാണാം. മിക്കവാറും ജനവാസമില്ലാത്ത ഈ ദ്വീപുകളെ സംബന്ധിച്ചു പല രാജ്യങ്ങളും അവകാശത്തർക്കത്തിലാണ്.
പേരുകൾ
ഇംഗ്ലീഷ് ഭാഷയിൽ ഇത് സൌത്ത് ചൈനാ സീ [ South China Sea ] എന്നാണു പൊതുവേ അറിയപ്പെടുന്നത്. മറ്റു രാജ്യങ്ങളിൽ തനതായ പേരുകളും ഈ സമുദ്രത്തിനുണ്ട്.പണ്ടുകാലത്ത് തന്നെ യൂറോപ്പിൽ നിന്ന് ചൈനയിലേക്കുള്ള നാവികയാത്ര ഈ സമുദ്രത്തിലൂടെ ആയതിനാൽ സൗത്ത് ചൈനാ കടൽ എന്ന പേര് ഇംഗ്ലീഷ് നാവികർക്ക് പരിചിതമായി.പതിനാറാം നൂറ്റാണ്ടിൽ പോർത്തുഗീസുകാർ ഈ കടലിനെ ചൈനാ കടൽ എന്ന് വിളിച്ചിരുന്നു. (Mar da China). ഇന്റർ നാഷണൽ ഹൈഡ്രോഗ്രാഫിക് ഓർഗനൈസേഷൻ ദക്ഷിണ ചൈനാക്കടൽ എന്ന പേരുതന്നെ  പരാമർശിക്കുന്നു. ( Nai Hai ). ഈ സമുദ്രത്തിന്റെ ആദ്യ ചൈനീസ് നാമം നാൻഫാങ്ങ് ഹൈ എന്നായിരുന്നു.(Nanfang Hai (Chinese: 南方海; pinyin: Nánfāng Hǎi; literally "Southern Sea" ).